Azərbaycan Prezidentinin qayğısından, davamlı inkişafdan, real tərəqqidən və parlaq gələcəyə inamdan qaynaqlanan vətəndaş müraciətləri (FOTO)\nSiyasət 12 Fevral 2014 23:16 (UTC+04:00)\nAzərbaycan, Bakı, 12 fevral /Trend /\nAzərbaycan tarixinin, Azərbaycan dövlətçiliyinin daha bir şanlı səhifəsi yazılıb. Xalqımız 2013-cü ili - böyük siyasi hadisə sayılan prezident seçkiləri ilini bütün sahələrdə yüksək ictimai fəallıq, işgüzarlıq, təşəbbüskarlıq, qətiyyət, ümumi mənafelərimizə, ən başlıcası, dövlətçiliyimizə, müstəqilliyimizə sədaqət nümayiş etdirməklə başa vurdu.\nAzərTAc xəbər verir ki, müstəqil Azərbaycan dövlətinin qurucusu və qoruyucusu olan ümummilli lider Heydər Əliyevin rəhbərliyi ilə hazırlanıb təsdiq olunmuş, hər bir vətəndaşın hüquqları təsbit edilmiş Azərbaycan Konstitusiyasının əsas müddəalarından biri də vətəndaşlara dövlət orqanlarına şəxsən müraciət etmək hüququnun verilməsidir. Ulu Öndərin 1997-ci ildə imzaladığı "Vətəndaşların müraciətlərinə baxılması qaydası haqqında" Azərbaycan Respublikası Qanunu ilə tənzimlənən bu hüququn təmin edilməsi bütün dövlət orqanlarının ən ümdə vəzifələrindən biridir.\nAzərbaycan vətəndaşlarının bütün hüquq və azadlıqlarının qarantı olan, hələ ilk dəfə seçiləndə hər bir azərbaycanlının Prezidenti olacağına söz verən və bunu ardıcıl həyata keçirən İlham Əliyev vətəndaşların problemlərinin, o cümlədən onların öz müraciətlərində qaldırdıqları məsələlərin həllinə xüsusi önəm verir.\nAzərbaycan vətəndaşlarının ölkə Prezidentinə göstərdiyi böyük inam və etimad bilavasitə onların arzu və istəklərinə, gündəlik problemlərinə göstərilən dövlət qayğısından irəli gəlir. Buna görə də Azərbaycan xalqı onu narahat edən bir çox məsələlərlə əlaqədar məhz dövlət başçısına müraciət etməyi üstün tutur.\nƏvvəlki illərdə olduğu kimi, ötən 2013-cü ildə də vətəndaşların müraciətlərinə xüsusi qayğı və diqqətlə yanaşılmış, onların problemlərinin yerində öyrənilib həll edilməsi üçün Azərbaycan Prezidentinin tapşırıq və tövsiyələri ilə daha təsirli tədbirlər görülmüşdür. Dövlət hakimiyyəti orqanlarının vətəndaş müraciətlərinə münasibəti daha da yaxşılaşmış, bu orqanların rəhbərlərinin əhali ilə birbaşa təmasları adi hal almışdır.\nRespublikanın bütün bölgələrində hər bir vətəndaş istədiyi mərkəzi icra hakimiyyəti orqanının rəhbəri ilə bilavasitə görüşmək imkanı əldə etmiş, vətəndaşların uzaq məsafə qət edərək həmin qurumlara gəlməsinə ehtiyac qalmamışdır. Bu ünsiyyətdən və təmasdan həm dövlət orqanlarının rəhbərləri, həm də vətəndaşlar bəhrələnmişlər. Dövlət orqanlarının rəhbərləri cavabdeh olduqları sahələrdə vəziyyətlə yerlərdə yaxından tanış olmuş, yerli strukturların necə işlədiklərini, vətəndaşların problemlərinə nə dərəcədə obyektiv yanaşdıqlarını öyrənmişlər.\nVətəndaşların müraciətlərinə baxılması sahəsində Azərbaycan Respublikası Prezidentinin Administrasiyasında, eləcə də mərkəzi və yerli icra hakimiyyəti orqanlarında görülən işlər barədə il ərzində oxuculara mütəmadi məlumat verilsə də, ötən ilin yekunlarını daha geniş şərh etmək məqsədi daşıyan bu yazını oxucuların diqqətinə çatdırırıq.\nMüasir dünyanın mürəkkəb geosiyasi şəraitində siyasət labirintlərində düzgün yol seçmək, hər tərəfdən göstərilən siyasi və iqtisadi təzyiqlərə davam gətirmək, ölkənin mənafeyinə uyğun olmayan təsirləri dəf etmək hər siyasətçiyə nəsib olmur. Xüsusilə müharibə şəraitində yaşayan, ərazisinin 20 faizi işğalçı Ermənistan tərəfindən zəbt olunan Azərbaycanın ərazi bütövlüyünü bərpa etmək üçün böyük səylər göstərməklə yanaşı, onun dinamik və sürətli iqtisadi inkişafını, müdafiə qüdrətini, xalqın xoş güzəranını təmin etmək heç də asan məsələ deyildir. Bu işin öhdəsindən gələn yeganə şəxsiyyətin məhz İlham Əliyev olduğunu xalqımız gözəl bilir və buna görə də tərəddüd etmədən ölkəsinin, dövlətinin, ilk növbədə özünün taleyini ona etibar etmişdir. Bu etimadın və etibarın doğrulacağına heç kəs şübhə etmir. Azərbaycan xalqı Prezident İlham Əliyevə inanır və bundan sonra da inamla onun ardınca gedəcək, onun uğurlu siyasətini dəstəkləyəcəkdir.\nÖlkə vətəndaşları 2013-cü il oktyabrın 9-da bir daha öz düzgün seçimlərini edərək onların işıqlı gələcəyini, Azərbaycanın sabit və davamlı inkişafını təmin edəcək, onu dünyanın ən müasir, ən inkişaf etmiş, ən yüksək həyat şəraiti olan bir dövlətinə çevirməyi qarşısına məqsəd qoymuş siyasi liderinə - İlham Əliyevə səs verdilər. Bu seçim müasir Azərbaycan siyasətində İlham Əliyevin alternativsiz lider olduğunu bir daha sübut etdi. Bu seçim xalqın ürəyindən gələn seçim idi, onun qəlbinin hökmü, ən başlıcası, öz rəhbərinə sonsuz inam və etimadın, səmimi hörmətin və məhəbbətin, dövlət başçısının ötən 10 ildə xalqına göstərdiyi böyük qayğı və diqqətin, həmçinin gözəl gələcəyə verilmiş təminatın ifadəsi idi. Hamı gözəl bilir və dərk edir ki, ulu öndər Heydər Əliyevin ölməz ideyaları Azərbaycan dövlətinin başçısı İlham Əliyevin rəhbərliyi altında bundan sonra da ardıcıl və qətiyyətlə həyata keçiriləcək, Azərbaycan tarixin siyasi burulğanlarında heç vaxt büdrəməyəcək, müstəqilliyimiz gündən-günə möhkəmlənəcək və əbədi qorunacaqdır.\nSeçkilər ərəfəsində vətəndaşların artan fəallığı onların cəmiyyətdə gedən proseslərə münasibətində özünü aydın göstərmiş və Azərbaycan Respublikası Prezidentinin Administrasiyasına daxil olan bütün müraciətlərin də ana xəttini ölkə Prezidentinə böyük inam və etimad təşkil etmişdir.\nRespublika Nazirlər Kabinetinin 2014-cü il yanvarın 9-da keçirilmiş, 2013-cü ilin sosial-iqtisadi inkişafının yekunlarına və 2014-cü ildə qarşıda duran vəzifələrə həsr olunmuş iclasında Azərbaycan Respublikası Prezidentinin qeyd etdiyi kimi, "Azərbaycan xalqı bir daha öz səsini bizim siyasətimizə, real siyasətə vermişdir, boşboğazlığa, boş vədlərə yox, real siyasətə, real işlərə öz səsini vermişdir".\nAzərbaycan Prezidenti xalqın bu etimadını, reallığa, inandığı adama səs verməsini olduqca yüksək dəyərləndirərək demişdir: "Doğma xalqıma bir daha minnətdarlığımı bildirmək istəyirəm ki, on illik fəaliyyətimi yüksək qiymətləndirərək mənə yenidən böyük etimad göstərmişdir".\nAzərbaycan Respublikasının Prezidenti İlham Əliyevin yenidən bu vəzifəyə seçilməsi dövrün, zamanın reallığından və Azərbaycan xalqının iradəsindən, inam və etimadından irəli gəlir. Bu inam və etimad olmasaydı, seçkilər bu qədər fəal, uğurlu keçməz, seçkiləri diqqətlə izləyən beynəlxalq və yerli müşahidəçilər onun nəticələrindən belə razı qalmazdılar. Bu seçkilərin əsas prinsipi tam şəffaflıq, obyektivlik, yalnız və yalnız xalqın rəyinin sərbəst ifadəsi olmuşdur.\nAzərbaycan Respublikasının Prezidenti İlham Əliyevin ölkəyə rəhbərlik etdiyi dövrü Azərbaycan tarixinin bütün əvvəlki illəri ilə müqayisə etdikdə, qısa bir zaman kəsiyində bir əsrə sığmayan və reallaşdırılması heyrət doğuran misilsiz quruculuq işlərinin şahidi oluruq.\nXalq arasında həqiqətən qurucu və yaradıcı Prezident imicini qazanmış, müasirlik simvoluna çevrilmiş İlham Əliyev öz seçki kampaniyasını gurultulu sözlərlə yox, real işlərlə, dövrün tələblərinə uyğun yeritdiyi siyasətlə, ölkəmizin beynəlxalq nüfuzunu günbəgün, aybaay, ilbəil artırmaqla həyata keçirmiş və onun bəhrəsini görmüşdür. Onun başladığı bütün işlərin Azərbaycanın daha parlaq gələcəyinə hesablandığını görməmək mümkün deyil.\nİndi bütün respublika nəhəng tikinti meydançasını xatırladır. Dünya iqtisadiyyatını bürümüş böhrana baxmayaraq, Azərbaycan iqtisadiyyatı dayanıqlı, sürətli inkişafını davam etdirir, respublikanın müstəqillik illərində əldə etdiyi iqtisadi potensial gündən-günə artırılır və bütün bu imkanlar ölkənin hərtərəfli inkişafının təmin olunmasına, insanların həyat şəraitinin daha da yüksəldilməsinə yönəldilir.\nÖlkə Prezidenti İlham Əliyevin qeyd etdiyi kimi, qazanılan bütün nailiyyətlər "Azərbaycanda xalqla iqtidar arasındakı birliyi təcəssüm etdirir, çünki bizim bütün təşəbbüslərimiz, bütün işlər xalqın tələbi, xalqın xahişi ilə, yerlərdən olan təkliflər əsasında görülür. Bizim regional İnkişaf Proqramımızın əsas mənbəyi xalqdır. Proqramın əsas istiqaməti də Azərbaycan xalqına xidmət etməkdir".\nBu bir faktdır ki, dövlət başçısının Azərbaycanın bölgələrinə etdiyi səfərlər respublika əhalisi tərəfindən xüsusi rəğbətlə və sevinclə qarşılanır. Çünki onun getdiyi hər bir rayonda, hər bir şəhərdə abadlıq və quruculuq işlərinə yeni impuls verilir, bu işlərin vüsəti daha da artır, yaranmış problemlər, bölgələrin ehtiyacları daha əyani surətdə öyrənilir, onların həlli yolları müəyyənləşdirilir. Vətəndaşlar çox gözəl bilirlər ki, Prezidentin bu səfərlərindən əsas məqsəd görülən abadlıq və quruculuq işlərinin daha da sürətləndirilməsi, bunların xalqa təqdim edilməsidir. Prezidentin elə bir səfəri yoxdur ki, həmin bölgədə bir çox yeni mədəniyyət, səhiyyə müəssisəsi, məktəb, idman qurğusu və digər obyektlər istifadəyə verilməsin. Ölkə Prezidentinin özünün qeyd etdiyi kimi, son 10 ildə bölgələrdə 1200-dən çox obyektin açılışında şəxsən iştirak etmişdir. Təkcə 2013-cü ildə dövlət başçısı bəzilərində bir neçə dəfə olmaqla respublikanın 36 şəhər və rayonunda olmuş, 170-dən çox obyektin açılışında və təməlqoyma mərasimində iştirak etmişdir.\nRespublika Prezidenti 2014-cü il fevralın 5-də keçirilən konfransda son 10 ildə iqtisadi sahədə Azərbaycan qədər inkişaf edən ikinci ölkənin olmadığını, bunu rekord göstərici, analoqu olmayan inkişaf hesab etdiyini bir daha təsdiqləyərək göstərmişdir ki, Azərbaycanda iqtisadi islahatlar siyasi islahatlarla tamamlanır, bu iki istiqamət arasında uzlaşma vardır və bu baxımdan Azərbaycanın təcrübəsi başqa ölkələr üçün də maraqlıdır.\nİndi Azərbaycan iqtisadiyyatı imkan verir ki, yaxın keçmişdə bizim üçün əlçatmaz görünən arzular da həyata keçsin, Azərbaycan müasir dünyanın tələblərinə cavab verən yüksək inkişaf etmiş bir dövlətə çevrilsin. Ölkə Prezidenti haqlı olaraq qeyd edir ki, "...görülən bütün işlərin təməlində güclü iqtisadiyyat dayanır. Güclü iqtisadiyyatı da biz yaratmışıq. Bütün bunlar ulu öndər Heydər Əliyevin təşəbbüsü ilə neft strategiyasının icrası nəticəsində mümkün olmuşdur".\nArtıq respublikanın istər paytaxtında, istərsə də rayonlarında fasiləsiz qaz, su, enerji təminatı adi hala çevrilir. Bütün bölgələrdə kəndarası yollara asfalt döşənir, ucqar dağ kəndlərinə çəkilən geniş və rahat yolların, körpülərin sayı durmadan artır, insanlar əsl rahatlığın, əsl insani yaşayışın nə olduğunu gündəlik həyatlarında görür, hiss edirlər. Azərbaycanın zəngin təbii sərvətləri və coğrafi imkanları hesabına turizm şəbəkəsi gündən-günə inkişaf edir, respublikamızdan və xarici ölkələrdən olan daha çox sayda insanın ölkəmizdə istirahətinə şərait yaradılır.\nÖlkə Prezidentini xalqa sevdirən ən mühüm cəhətlərdən biri də odur ki, o, heç vaxt problemlərdən yan keçmir, əksinə, onları öyrənir və həlli üçün cəsarətli, qəti tədbirlər görür, bunu hər bir dövlət məmurundan tələb edir. Dövlət başçısının mövqeyi qətidir: "Əsas məsələ ondan ibarətdir ki, bütün mövcud problemlər öz həllini tapmalıdır. Biz bu problemləri bilirik və öz işimizi yerlərdən gələn məlumatlar əsasında görürük. Bizim siyasətimizin mərkəzində Azərbaycan vətəndaşı, onun maraqları, təhlükəsizliyi, rifahı və sağlamlığı dayanır. Biz insanların sağlamlığı, rifahı və təhlükəsizliyi üçün hər şeyi edirik və edəcəyik". Doğrudan da dövlət başçımızın dəfələrlə qeyd etdiyi kimi, "Azərbaycanda dövlət insanların maraqlarının keşiyindədir.\n...Azərbaycan dövləti sosial dövlətdir, çünki siyasətimizin mərkəzində Azərbaycan vətəndaşıdır. Bu gün də belədir, gələcəkdə də belə olacaqdır".\nBunun əyani sübutu olaraq təkcə son bir ildə həm paytaxtımız Bakı şəhərində, həm də respublikanın müxtəlif bölgələrində açılan, yaxud bünövrəsi qoyulan böyük sənaye obyektlərini, istifadəyə verilən elektrik stansiyalarını, körpüləri, məktəbləri, idman qurğularını, turizm mərkəzlərini göstərmək kifayətdir. Dövlət rəhbərinin qeyd etdiyi kimi, hər bir rayonun inkişafı ölkəmizin ümumi inkişafına bir töhfədir. Bu gün heç kəs şübhə etmir ki, ölkə Prezidentinin təsdiq etdiyi proqramlar əsasında həyata keçirilən infrastruktur layihələrinin icrası nəticəsində respublikamız üçün tam yeni bir dövr başlanacaqdır.\nAzərbaycanın sürətli inkişafı respublika iqtisadiyyatına qoyulan xarici və daxili investisiyaların hesabına əldə olunub və qeyd etmək lazımdır ki, son 10 ildə Azərbaycan dövlətinin iqtisadiyyatına 160 milyard ABŞ dolları məbləğində investisiya qoyulub və bu investisiyaların həcmi məhz ölkədə yaradılmış potensial imkanlar hesabına ildən-ilə artmaqdadır. Ölkə rəhbərliyinin apardığı düzgün iqtisadi siyasət nəticəsində Azərbaycanın valyuta ehtiyatları ildən-ilə artaraq ötən ilin sonunda 50 milyard dollara yaxın olmuşdur. Bu, ümumi daxili məhsulun 70 faizini təşkil edir və Azərbaycanı dünya miqyasında həmin göstəriciyə görə ən yüksək yerlərə çıxarır.\nBiz hamımız fəxr edirik ki, ölkədə əhalinin güzəranı gündən-günə yaxşılaşır, saysız-hesabsız yeni iş yerləri açılır, yoxsulluq səviyyəsi 5,3 faizə enmişdir və hazırda xarici dövlət borcumuz ÜDM-in cəmi 8 faizini təşkil edir. 2013-cü ildə ölkədə ÜDM 5,8 faiz artaraq 57,7 milyard manata, onun adambaşına düşən həcmi isə 6207,3 manata çatmışdır. Qeyri-neft sektoru 10 faiz artaraq ÜDM-in xüsusi çəkisində 53,5 faizdən 56,6 faizə çatmışdır. Azərbaycan Respublikası Prezidentinin qeyd etdiyi kimi, qazanılan bütün iqtisadi nailiyyətlər xalqın həyat səviyyəsini yüksəltmək üçün istifadə edilir. Ölkə Prezidenti bildirir ki, əməkhaqlarının və pensiyaların müntəzəm artırılması, yeni iş yerlərinin yaradılması, sosial layihələrin ardıcıl həyata keçirilməsi Azərbaycan xalqının rifahı naminə edilir. Dövlətimizin başçısı qətiyyətlə bəyan edir: "Siyasətimizin təməlində Azərbaycan vətəndaşı dayandığı üçün biz bunları edirik".\nAzərbaycanda qeyri-neft sektorunun inkişafına böyük diqqət yetirilir.\n"İnformasiya-kommunikasiya texnologiyaları ili" kimi tarixə düşmüş 2013-cü il Azərbaycanda həm də kosmik sənayenin yaranması ilidir. Hazırda dünyanın aparıcı ölkələri ilə yeni peyklərin buraxılması üçün işlər görülür.\nÖlkə Prezidenti 2014-cü il yanvarın 9-da keçirilmiş iclasda 2013-cü ilin nailiyyətləri, Azərbaycanın seçkilər ilində əldə etdiyi uğurlar haqqında hərtərəfli məlumat vermiş, Azərbaycanın dünyadakı iqtisadi böhran fonunda sabit iqtisadi inkişafının nədən qaynaqlandığını dərindən təhlil etmiş, ölkənin beynəlxalq aləmdə qazandığı yüksək nüfuzun səbəblərini açıqlamış, həmçinin bundan sonrakı inkişaf perspektivlərini, ölkənin qarşısında duran məqsəd və vəzifələri konkret şərh etmişdir. Əsas diqqəti buna yönəltmişdir ki, 2013-cü ildə ölkəmizin dinamik inkişafı təmin edilmiş, Azərbaycanda böyük layihələrin icrası davam etdirilmiş və onun qarşısında çox geniş üfüqlər açan qlobal layihələrə imza atılmışdır.\nÖtən ilin son günlərində Azərbaycan tarixində mühüm bir hadisə - "Şahdəniz-2" layihəsinin imzalanma mərasimi baş verdi. Ölkə Prezidentinin qeyd etdiyi kimi, bu layihə dünyanın ən iri enerji layihələrindən biridir və tarixi layihədir. 1994-cü ildə Ulu Öndərin rəhbərliyi ilə imzalanmış müqavilə "XX əsrin müqaviləsi" sayılırdısa, bu layihə də dünyada çox böyük rezonans doğurmuş, Prezident İlham Əliyevin qeyd etdiyi kimi, "XXI əsrin müqaviləsi" adını qazanmışdır. "Şahdəniz-2" layihəsi Avropaya yeni qaz dəhlizi açacaqdır. Cənab Prezident böyük fərəhlə qeyd edir ki, "Bu layihə regionun və Avropanın enerji xəritəsini dəyişdirəcəkdir".\nBu layihə Azərbaycanın beynəlxalq iqtisadi münasibətlərdəki mövqeyini daha da artırır. Təsadüfi deyildir ki, layihənin imzalanması mərasimində bir çox ölkələrin rəhbərləri, eləcə də Avropa İttifaqının nümayəndələri iştirak edirdilər.\nBöyük Britaniyanın xarici işlər naziri Uilyam Heyq qeyd edir ki, Türkiyəyə 6 milyard, Avropaya isə 10 milyard kubmetr qaz nəqlinə imkan verən bu yeni boru kəməri Avropa ölkələri tərəfindən böyük maraqla qarşılanır. Onun dediklərini Avropa İttifaqının enerji məsələləri üzrə komissarı Günter Ottingerin bu sözləri də təsdiq edir: "Yaxın keçmişdə bəziləri bu layihəni mümkünsüz layihə adlandırmışdılar, lakin ilk dəfə deyildir ki, bu regionda mümkünsüz hesab edilən layihələr tərəfdaşların əməkdaşlığı nəticəsində uğurla başa çatdırılır". Təbiidir ki, bu məsələlərin uğurlu həlli, ilk növbədə Azərbaycan Prezidenti İlham Əliyevin düşünülmüş xarici siyasətinin nəticəsidir.\nAçıq demək lazımdır. Bu layihələrin ətrafında uzun illər danışıqlar getsə də, onların reallaşması Azərbaycan Prezidentinin, sözün həqiqi mənasında, cəsarətli və prinsipial, uzaqgörən siyasəti sayəsində mümkün olmuşdur.\nAzərbaycanın yüksək reytinqini dünyanın ən nüfuzlu beynəlxalq təşkilatları da öz hesabatlarında müntəzəm olaraq təsdiq edirlər. Dünya İqtisadi Forumunun hazırladığı "Qlobal Rəqabətlilik 2013-2014-cü illər hesabatı"nda Azərbaycanın keçənilki 46-cı yerdən 39-cu yerə yüksəlməsi bunu bir daha sübut edir. Həmin hesabatda ölkəmiz Şərqi Avropada, MDB məkanında və Cənubi Qafqazda 1-ci, müsəlman ölkələri arasında isə 5-ci yerdədir.\nÖlkəmizin iqtisadi inkişaf sahəsində qazandığı uğurları indi çoxları etiraf edirlər: ABŞ-ın "Heritage" Fondu və "Wall Street Journal" qəzetinin birgə hazırladıqları "İqtisadi Azadlıq İndeksi-2014" adlı hesabatda Azərbaycan 100 mümkün xaldan 61,3 xal toplamaqla, dünyanın 186 ölkəsi arasında 81-ci yeri tutaraq iqtisadi cəhətdən orta azad ölkələr sırasına daxil olmuşdur. Əvvəlki illə müqayisədə Azərbaycan 6 pillə irəliləmiş və iqtisadi azadlıq indeksini 1,6 xal yaxşılaşdırmışdır.\n42 Asiya-Sakit Okean ölkəsi arasında 13-cü yeri tutan, orta xalı orta regional və qlobal göstəricilərdən daha yüksək olan Azərbaycan iqtisadi azadlıq səviyyəsinə görə Hindistan, İtaliya, Xorvatiya, Serbiya, Yunanıstan, Rusiya, Ukrayna kimi ölkələri qabaqlamışdır.\nBMT-nin İnkişaf Proqramının "İnsan inkişafı indeksi"nə əsasən, Azərbaycan yüksək inkişaf ölkələri qrupuna daxil edilmişdir. Sevindirici haldır ki, dünyanın bir çox aparıcı beyin mərkəzləri Azərbaycanın əldə etdiyi uğurları dərindən təhlil edir, onu öz ölkələrində və başqa ölkələrdə təbliğ edirlər. Bu baxımdan Polşanın tanınmış beyin mərkəzi MİSO (Beynəlxalq Vətəndaş Cəmiyyəti İnstitutu) Azərbaycan siyasi modelini şərh edərkən Azərbaycanda icra olunan proqramların müxtəlif sahələrə aid islahat paketlərinin sinxronlaşdırılması, xarici dövlətlərin müsbət təcrübəsinin nəzərə alınması kimi səciyyələndirir.\nDünyanın ünlü siyasətçilərinin, tanınmış politoloq və sosioloqlarının, ekspertlərinin diqqət mərkəzində duran Azərbaycan haqqında bəzən qərəzli, ziddiyyətli fikirlər söylənilməsinə baxmayaraq, hamı danılmaz faktları etiraf etməyə məcburdur.\nAzərbaycanın nailiyyətləri ölkəmizin rəhbəri İlham Əliyevin bir sıra nüfuzlu beynəlxalq nominasiyalara layiq görülməsinə səbəb olur. Keçən il dövlətimizin başçısı Böyük Britaniyanın "The Business Year" jurnalı, "Dodspods poblinq" sorğu təşkilatı, Filippində nəşr olunan və Asiya qitəsinin inkişaf etmiş ölkələrində həyata keçirilən uğurlu islahatları və dövlət başçılarının fəaliyyətini əks etdirən "BizNewsAsia" jurnalı tərəfindən "İlin adamı" elan olunmuş, Türkiyənin "Ekovitrin" jurnalının keçirdiyi rəy sorğusuna görə türk dövlətlərində, Orta Asiya və Cənubi Qafqazda "10 ilin dövlət adamı", Dialoq və Əməkdaşlıq Uğrunda İslam Konfransı Gənclər Forumunun keçirdiyi sorğuya görə isə "İlin dövlət başçısı" seçilmişdir.\n2013-cü il ərzində ən müxtəlif mətbuat orqanlarının, beynəlxalq reytinq təşkilatlarının keçirdikləri sorğu və müsabiqələrin nəticələri təhlil edilsə, Prezident İlham Əliyevin qalib hesab edildiyi bir çox nominasiyanın adını çəkmək olar.\nÖtən il Azərbaycanın BMT Təhlükəsizlik Şurasındakı fəaliyyəti uğurla başa çatmışdır. Azərbaycanın bu üzvlük dövründəki fəaliyyəti beynəlxalq aləmdə müsbət qiymətləndirilmiş və Azərbaycana aid qaldırılan bəzi əsassız, o cümlədən siyasi məhbuslarla əlaqədar uydurma iddialar əksər dövlətlərin nümayəndələri tərəfindən rədd edilmişdir. Keçən il Azərbaycanla Avropa İttifaqı ölkələrinin əlaqələri daha da gücləndirilmişdir. Avropa İttifaqı ilə Azərbaycan arasında vizaların sadələşdirilməsi barədə sazişin imzalanması buna əyani sübutdur.\nAzərbaycanın paytaxtı Bakı şəhərində keçirilən III Beynəlxalq Humanitar Forum, İkinci Mədəniyyətlərarası Dialoq Forumu, Davos Forumunun Bakı toplantısı geniş əks-səda doğurmuşdur və bütün bu tədbirlər Azərbaycanın beynəlxalq mövqelərini daha da möhkəmləndirmişdir.\nHəyata keçirilən bu tədbirlərdə iştirak etmək üçün Azərbaycana gələn və dünyanın siyasət, iqtisadiyyat, elm, mədəniyyət və incəsənət elitasını təmsil edən qonaqlar ölkəmizlə tanış olur və vətənimizdən çox gözəl təəssüratla ayrılırlar. Bu da Azərbaycanın dünya miqyasında daha yaxşı imicinin formalaşmasında öz müsbət rolunu oynayır.\nBu mənada hər bir addımı, hər bir hərəkəti, Azərbaycan naminə qəbul etdiyi hər bir qərarı ölkəmizə böyük hörmət qazandıran Prezident İlham Əliyevin, respublikanın birinci xanımı, Heydər Əliyev Fondunun prezidenti Mehriban Əliyevanın, Fondun vitse-prezidenti Leyla Əliyevanın gördükləri işlər xüsusilə qeyd olunmalıdır.\nAzərbaycan adının harada, hansı tribunada, hansı qəzet səhifəsində çəkilməsindən, yazılmasından asılı olmayaraq, bu, bizim diqqətimizi mütləq cəlb edir. Vətənimizin, xalqımızın, dövlətimizin adı yaxşı mənada çəkildikdə nə qədər qürur duyuruqsa, bizə qara yaxılanda, qərəzlə üzləşəndə istər-istəməz heyfsilənir və təəssüf hissi keçiririk. Həmişə qürur hissi keçirmək üçünsə ölkə Prezidentindən nümunə götürməklə dünyanın harasında yaşamasından, hansı sahədə, hansı vəzifədə işləməsindən asılı olmayaraq, hər bir azərbaycanlının və özünü bu dövlətin, bu xalqın, bu millətin bir zərrəsi hesab edən hər bir insanın fədakarlığı çox vacibdir. Burada əsas meyar Vətənin, xalqın maraqlarını şəxsi maraqlardan və mənafelərdən üstün tutmaqdır.\nXalq məhəbbətinin güzgüsü olan minnətdarlıq məktubları,\nyaxud bələdçisiz görünən dağ\nAzərbaycan Respublikası Prezidentinin Administrasiyasına daxil olan müraciətlər də cənab Prezidentin gördüyü işlərin əhəmiyyətini və xalqın bu işlərə yüksək qiymət verdiyini, öz Prezidentinə inandığını bir daha təsdiq edir. 2013-cü ildə dövlətimizin başçısının ünvanına ölkə vətəndaşlarından, həmçinin xarici ölkələrdən Azərbaycanın sürətli inkişafına nail olduğuna, onun beynəlxalq nüfuzunu və iqtisadi potensialını artırdığına, əhalinin böyük etimadını qazandığına görə minlərlə minnətdarlıq məktubu daxil olmuşdur.\n2013-cü ildə Azərbaycanda və bir çox xarici ölkələrdə ulu öndərimiz Heydər Əliyevin və görkəmli alim Zərifə xanım Əliyevanın anadan olmalarının 90 illik yubileyləri qeyd olunduğu kimi, vətəndaş müraciətlərində də onların əziz xatirəsi hörmətlə yad edilmişdir. Zərdab rayonundan Ataş Abdullayev yazır:\n"Cənab Prezident, atalar yaxşı demişdir ki, ot kökü üstə bitər. Axı, Siz ulu öndər Heydər Əliyev işinin davamçısısınız. Heydər Əliyev Azərbaycan üçün, Azərbaycan xalqı üçün yaşayıb yaratmışdır. Ananız Zərifə xanım şəfqətli əlləri ilə insanların gözlərinə dünya işığı verən humanist bir həkim olmuşdur. Bax, Siz və Sizin ailəniz bu köklərdən qüvvət alıb bəhrələnmisiniz. Cənab Prezident, mən dünyada elə bir dövlət başçısı, elə bir Prezident tanımıram ki, Sizin ailənizin üzvləri kimi öz ölkəsinin siyasi və sosial-iqtisadi inkişafında öz Prezidentinə bu qədər yaxından kömək etmiş olsun". Göstərmək lazımdır ki, daxil olan minnətdarlıq məktublarında ölkə Prezidentinin misilsiz işləri qeyd edilərkən, ulu öndərimiz Heydər Əliyevin müdrik, humanist, xilaskar siyasətini uğurla davam etdirməsi xüsusilə vurğulanır.\nDövlətimizin başçısının bütün fəaliyyəti Azərbaycanın ən müasir, inkişaf etmiş bir dövlətə çevrilməsinə, Azərbaycan vətəndaşının həyat səviyyəsinin yüksəldilməsinə xidmət edir. Bu sahədə görülən işlərin, qazanılan nailiyyətlərin heç biri vətəndaşların gözündən yayınmır və onlar tərəfindən yüksək qiymətləndirilir. Nərimanov rayonundan Ramil Namazov yazır: "Hörmətli cənab Prezident! Sizin rəhbərliyiniz altında son 10 ildə möhtəşəm inkişaf yolu keçmiş Azərbaycan öz dövlətçiliyini inkişaf etdirmiş, siyasi və iqtisadi müstəqilliyini daha da möhkəmləndirmişdir. Məhz Sizin sayənizdə dünyada sürətli iqtisadi inkişaf dinamikası nümayiş etdirən, liberal prinsiplərə əsaslanmış iqtisadi model yaradan Azərbaycanın bu dövrdə həm regional, həm də qlobal miqyasda nüfuzu yüksəlmiş, əhalinin sosial rifahı daha da yaxşılaşmışdır. Beləliklə də, ulu öndər Heydər Əliyevin ideyaları həyata keçmişdir".\nMinnətdarlıq məktublarının böyük bir qismində 2013-cü ildə ölkəmizin həyatında baş vermiş əlamətdar hadisələrlə bağlı vətəndaşlarımızın keçirdikləri böyük sevinc və iftixar hissləri ifadə edilmişdir. Belə hadisələrdən biri ötən il fevralın 8-də Azərbaycanın ilk telekommunikasiya peykinin orbitə buraxılmasıdır. Bu prosesi Əsas Yerüstü Peyk İdarəetmə Mərkəzindən izləyən ölkə Prezidenti bütün Azərbaycan xalqını bu tarixi hadisə münasibətilə təbrik etdi. Eyni zamanda, vətəndaşlar da bu böyük uğur münasibətilə cənab Prezidentə çoxsaylı təbrik və minnətdarlıq məktubları göndərdilər. Peykin buraxıldığı ilk dəqiqələrdə Səbail rayonundan Faiq Qurbanov ölkə Prezidentinə müraciət edərək, Azərbaycanın sürətli, hərtərəfli inkişaf etməsi və artıq dünyanın kosmik dövlətlər ailəsinə üzv olması ilə fəxr etdiyini bildirmişdir. Bu məzmunda müraciətlər respublikamızın əksər şəhər və rayonlarından, həmçinin xarici ölkələrdən və Azərbaycanda fəaliyyət göstərən xarici şirkətlərin nümayəndələrindən də daxil olmuşdur. Bunlardan birinin müəllifi Sumqayıt şəhər sakini Cümşüd İsmiyev yazır: "Fevralın 8-i ölkəmizin həyatına çox əlamətdar və tarixi bir gün kimi daxil olmuşdur. Azərbaycan ilk kosmik peykini orbitə buraxmaqla kosmik dünyanın üzvünə çevrilmiş və inkişafının yeni mərhələsinə qədəm qoymuşdur. Bu, doğrudan da tarixi hadisədir, böyük nailiyyətdir, dövlətimizin böyük qələbəsidir. Öz peykinə sahib olmaq heç də hər dövlətə, hər millətə nəsib olmur. Lakin Azərbaycan belə bir tarixi nailiyyətə imza atdı".\n2013-cü ildə Azərbaycanın böyük tarixi uğurlarından biri də, dediyimiz kimi, "Şahdəniz-2" üzrə yekun investisiya qərarının imzalanmasıdır. "Şahdəniz-2" layihəsinin ölkəmizin inkişafında, xalqımızın rifahının təmin edilməsində müstəsna rolunu qeyd edən respublika Prezidenti onun nəticələrindən yalnız xalqımızın rifahı naminə istifadə ediləcəyini bildirərək, Azərbaycanı etibarlı tərəfdaş, layiqli dövlət, güclü iqtisadiyyatı olan bir respublika kimi səciyyələndirmişdir. Bakı, Lənkəran, Mingəçevir, Şirvan, Abşeron, Ağdam, Göyçay, Xaçmaz, Xocavənd, İsmayıllı, Qusar, Şabran, Ucar, həmçinin digər şəhər və rayonlardan daxil olan müraciətlərdə dövlətimizin başçısına bu layihənin həyata keçirilməsi üçün göstərdiyi qətiyyətə görə minnətdarlıq bildirilir. Şirvan şəhərinin sakini Zaur Mirzəyevin müraciətində deyilir: "Hörmətli Prezident, Sizin başçılığınızla Azərbaycan dünyada söz sahibinə çevrilmişdir. "Əsrin müqaviləsi"nin davamı olan "Şahdəniz-2" layihəsi Azərbaycanın qüdrətini bir daha sübut etdi. Artıq Azərbaycan heç bir dövlətdən asılı olmayaraq, Sizin sayənizdə öz müstəqil siyasətini yürüdür".\nVətəndaşların bir çox minnətdarlıq məktubları hazırda respublikada kənd yollarının tikintisinə, kəndarası yolların abadlaşdırılmasına göstərilən diqqətlə əlaqədardır. 2013-cü ildə ölkə Prezidentinin 60-dək sərəncamı ilə Prezidentin Ehtiyat Fondundan, həmçinin dövlət büdcəsindən kəndarası avtomobil yollarının tikintisi və yenidən qurulması üçün 175 milyon manata yaxın vəsait ayrılmışdır. Ölkə Prezidentinin 2013-cü il iyulun 18-də Nazirlər Kabinetinin iclasında qeyd etdiyi kimi, "...son illər ərzində kənd yollarının tikintisinə böyük vəsait ayrılmışdır. Kəndlərdə yaşayan yüz minlərlə insan bu vəsait hesabına yeni imkanlara malik oldu. Çünki yol həyat, inkişaf, rahatlıq deməkdir. Kənd yollarının tikintisi sırf sosial xarakter daşıyır və biz elə etməliyik ki, növbəti illərdə bütün kənd yollarını normal vəziyyətə gətirə bilək". Ümumiyyətlə, dövlət başçımızın keçirdiyi elə bir müşavirə, konfrans, iclas yoxdur ki, orada bu məsələyə toxunmasın və 2014-cü il fevralın 5-də keçirilən konfransda da bütün kəndlərimizdə asfalt yolların, yaxşı yolların olacağını xüsusi vurğulamışdır.\nÖlkə Prezidentinin yol tikintisi ilə əlaqədar verdiyi sərəncamlar vətəndaşlar tərəfindən böyük rəğbət və minnətdarlıqla qarşılanır. Oğuz rayonunun Sincan kənd sakini Əlimirzə Zahidov və başqaları yazırlar: "Bu gün kəndimizdə əsl bayram əhval-ruhiyyəsi yaşanılır. Siz bizə böyük sevinc və fərəh bəxş etmisiniz. Kəndimizin sakinləri yeni avtomobil yolunun tikintisi barədə imzaladığınız sərəncamı iqtisadi yüksəlişə, sosial tərəqqiyə, abadlığa göstərilən qayğı kimi qiymətləndirirlər... Biz inanırıq ki, Azərbaycan xalqının tərəqqisi üçün gördüyünüz işlər bizi daha xoşbəxt günlərə aparacaqdır". İsmayıllı rayonundan İnqilab Həsənov və Fərman Bəşirov isə yol tikintisi ilə bağlı görülən işlərin təkcə əhalinin gediş-gəlişi üçün deyil, rayonun inkişafı üçün xüsusi əhəmiyyətini qeyd edirlər: "Respublikamızın bütün bölgələri kimi, İsmayıllı rayonu da durmadan inkişaf edir. Bildiyiniz kimi, rayonumuz böyük turizm potensialına malik bölgədir. Yol infrastrukturunun bərpası turizmin inkişafına təkan verəcəkdir".\nBu mövzuda müraciətlər Abşeron rayonunun Qobu, Gədəbəy rayonunun Çaldaş, Novosaratovka, Kiçik Qaramurad, Goranboy rayonunun Fəxralı, Həmənli, Qaramusalı, Səfikürd, Şəfəq, Zeyvə, Hacıqabul rayonunun Udulu, Xaçmaz rayonunun Xanoba, Mollabürhanlı, Yalama, Quba rayonunun Qonaqkənd, Xanəgah, Rustov, Masallı rayonunun Yeddioymaq, Sərçuvar, Saatlı rayonunun Qarayevkənd, Sabirabad rayonunun Bala Həşimxanlı, Moranlı, Siyəzən rayonunun Məşrif, Tərtər rayonunun Təzəkənd, Cəmilli, Dəmirçilər, Tovuz rayonunun Qəribli, Yardımlı rayonunun Astanlı, Bərcan, Çanaxbulaq, Pirembel, Şəfəqli qəsəbə və kəndlərində, digər şəhər və rayonlarda yaşayan sakinlər tərəfindən göndərilmişdir.\nÖlkə Prezidenti 2013-cü ildə yol tikintisi ilə yanaşı, digər abadlıq və quruculuq işlərinin görülməsi, o cümlədən Mingəçevir, Naftalan, Biləsuvar, Qobustan, Quba və Şəmkirdə xəstəxanaların tikintisi və yenidən qurulması, Yevlaxda olimpiya kompleksinin tikintisi, Bakı, Gəncə və Sumqayıt şəhərlərində lift təsərrüfatının maddi-texniki bazasının möhkəmləndirilməsi, Bakıda Dənizkənarı Bulvarda yenidənqurma işlərinin aparılması və sair işlər üçün də vəsait ayrılması barədə sərəncamlar vermiş və həmin sərəncamlarla əlaqədar olaraq Prezident Administrasiyasına çoxsaylı minnətdarlıq məktubları daxil olmuşdur.\nGeniş tikinti və quruculuq işləri Bakı şəhərində daha böyük vüsət almışdır.\nBakının bütün rayonlarından olan sakinlər öz müraciətlərində yaşadıqları məhəllələrin, binaların abadlaşdırılmasından, onlar üçün rahat şərait yaradılmasından razılıq edirlər. Pirallahı rayon sakini Zöhrab Əliyev yazır:\n"Yenicə rayon statusu almış Pirallahıda Sizin diqqətiniz və qayğınız sayəsində geniş tikinti-quruculuq və abadlıq işləri aparılır, yaşıllıqlar salınır.\nİndi sakinlər burada yaşamaqdan böyük məmnunluq duyurlar. Bütün bunlar onların Sizə inamını daha da artırır".\nQeyd etmək lazımdır ki, şəhərimizdə yeni tikintilərin yaradılması ilə yanaşı, tarixi abidələrin qorunmasına da çox ciddi diqqət yetirilir. 2013-cü il dekabrın 23-də Bakı şəhərinin və onun qəsəbələrinin sosial-iqtisadi inkişafına dair Dövlət Proqramının icrasının yekunlarına həsr olunmuş konfransda Prezident İlham Əliyevin dediyi kimi, "biz burada həm tarixi saxlamaqla, memarlıq abidələrini bərpa etmək, eyni zamanda, müasir infrastrukturun yaradılması, yeni binaların tikilməsi istiqamətində də çox düzgün siyasət aparmışıq ki, müasirliklə qədim tarix burada - Bakıda ziddiyyət təşkil etmir, əksinə bir-birini tamamlayır".\nDövlət başçısının Azərbaycan tarixinə, mədəniyyətinə və incəsənətinə göstərdiyi diqqət və qayğını vətəndaşlar öz müraciətlərində böyük minnətdarlıq hissi ilə qeyd edirlər. Ən qədim şəhərlərimizdən olan Gəncədə ölkə Prezidentinin sərəncamları əsasında "İmamzadə" kompleksinin təmiri, bərpası, onun ətrafında abadlaşdırma işlərinin aparılması, şəhərin sakinləri Fuad Əliyev, Şahnaz Həşimova və başqalarının məktublarından göründüyü kimi, əhalinin böyük sevincinə səbəb olmuşdur. Bərdə rayonu ərazisində həmin regionun sakinlərinin ziyarətgah yeri olan Miryusif Ağa ocağında təmir işlərinin aparılmasına, yeni minarənin tikilməsinə görə təşəkkür edən Samux rayon sakini Hamil Quliyev ziyarətgaha gələnlərin hamısının ölkə Prezidentinə minnətdar olduqlarını yazır. Şamaxı rayonundakı qədim Cümə məscidinin əsaslı bərpa və yenidənqurmadan sonra istifadəyə verilməsi nəinki Azərbaycanda, onun hüdudlarından kənarda da geniş rezonans doğurmuş, bununla əlaqədar çoxsaylı təşəkkür məktubları daxil olmuşdur.\n2013-cü ildə Azərbaycanda Milli Teatr Gününün təsis edilməsi, peşəkar milli teatrın yaranmasının 140 illiyinin keçirilməsi ilə bağlı ölkə Prezidentinə Bakı və Sumqayıt şəhərlərindən xalq artistləri Böyükxanım Əliyeva, Firəngiz Mütəllimova, Zemfira Nərimanova, Məzahir Süleymanov və başqaları ilə yanaşı, respublikanın bir çox şəhər və rayonlarından olan sənətsevərlər də minnətdarlıq məktubları göndərmişlər. İl ərzində Məhəmmədəmin Rəsulzadə, Əlimərdan bəy Topçubaşov, Firudin bəy Köçərli, Mirəsədulla Mirqasımov, Kamran Hüseynov, Əli İbrahimov, Məhsəti Gəncəvi, Ənvər Məmmədxanlı, Məmməd Araz, Nigar Rəfibəyli, İslam Səfərli, Hökümə Qurbanova, Əliağa Ağayev, Rasim Ocaqov və başqa görkəmli şəxsiyyətlərimizin yubileylərinin keçirilməsi barədə verilən sərəncamlara görə də yüzlərlə minnətdarlıq məktubu daxil olmuşdur.\nNəsimi rayonundan Ramiz Aşurlu və başqaları ötən ilin əvvəlində Azərbaycanın "Əməkdar Elm Xadimi", tarix elmləri doktoru, "Şöhrət" ordenli Sara Aşurbəylinin vaxtilə yaşadığı binanın abadlaşdırılmasına görə cənab Prezidentə öz təşəkkürlərini bildirirdilərsə, ilin sonunda həmin nəslin nümayəndələri Zemfira və Kamal Aşurbəylilər cənab Prezidentin tövsiyəsi ilə Təzəpir məscidinin yerləşdiyi Mustafa Sübhi küçəsinin adının dəyişdirilərək, Nabat xanım Aşurbəyova küçəsi adlandırılması münasibətilə dövlətimizin başçısına daha bir minnətdarlıq məktubu göndərmişlər. Onlar yazırlar: "Əziz və gənc Prezidentimiz! Ulu öndərimiz Heydər Əliyevin yolu ilə gedərək, ulu nənəmiz Nabat Aşurbəyovanın xatirəsini yad edib qiymətləndirdiyiniz üçün nəslimiz adından minnətdarlığımızı bildiririk".\nBir çox minnətdarlıq məktublarında isə Azərbaycan ziyalıları, sadə vətəndaşlar, dünyanın bütün guşələrinə səpələnmiş soydaşlarımız xalqımızın mənəvi yadigarı olan muğam və aşıq sənətimizin, qədim tarix və monumental abidələrimizin qorunmasında və bəşəriyyətə tanıdılmasında göstərdiyi xidmətlərə görə Mehriban xanım Əliyevaya dərin təşəkkürlərini bildirməyi özlərinə borc bilirlər.\nAzərbaycanda idmanın inkişafı da dövlət başçısının daim diqqət mərkəzində saxladığı məsələlərdən biridir. Çünki idman nailiyyətləri ölkənin ümumi inkişaf səviyyəsini, əslində onun sivillilik dərəcəsini əks etdirir. Ölkə Prezidentinin böyük iftixarla qeyd etdiyi kimi, təkcə 2013-cü ildə Azərbaycan idmançıları 780-dən çox medal qazanmışlar. Onlardan 280-i qızıl medaldır. Artıq Azərbaycanın idman ölkəsi olduğunu dünyanın idman aləmi etiraf edir və Azərbaycanda keçirilən beynəlxalq yarışlarda bütün ölkələr məmnuniyyətlə iştirak edirlər.\nRespublikanın regionlarında istifadəyə verilmiş 41 olimpiya mərkəzi fəaliyyət göstərir. Onların sayı yaxın vaxtlarda 50-yə çatacaqdır. Hazırda şəhərimiz 2015-ci ildə keçiriləcək I Avropa Oyunlarına hazırlaşır. Bu məqsədlə Bakı şəhərində 65 minlik Olimpiya stadionu, Su İdman Növləri Sarayı, Gimnastika Mərkəzi, Stend Atıcılıq Mərkəzi tikilməkdədir.\nAzərbaycan Prezidentinin qəti inamı belədir ki, ölkəmiz həm I Avropa Oyunlarını, həm də ondan sonra 2017-ci ildə keçiriləcək İslam Həmrəyliyi Oyunlarını layiqincə təşkil edəcək, bu oyunlar həm Avropanı, həm də İslam aləmini bir-birinə daha da yaxınlaşdıracaqdır. Cənab Prezident deyir: "Biz bu məsuliyyəti öz üzərimizə götürmüşük. Dünyanı, qitələri, xalqları, sivilizasiyaları birləşdirən ölkələrdən biri də Azərbaycandır. Ölkəmizdə mövcud olan xoş əhval-ruhiyyə, xoş niyyət, dözümlülük, mehribanlıq bu gün artıq dünya ictimaiyyəti tərəfindən təqdirlə qeyd edilir".\nİdmanın inkişafına göstərilən diqqət vətəndaşların, xüsusilə gənclərin ürəyindən xəbər verir, bu sahədə qazanılan nailiyyətlər onlarda böyük iftixar hissi yaradır. 2013-cü il iyulun 19-da Xaçmaz Olimpiya İdman Kompleksinin açılışı mərasimində rayon sakini Nəriman Babayev bunu belə ifadə etmişdir: "Cənab Prezident, Siz respublikamızda idmanın kütləviliyini təmin edirsiniz. Bununla da ölkədə tam sağlam nəsil formalaşdırırsınız. İndi elə bir rayon, elə bir şəhərimiz yoxdur ki, orada Olimpiya mərkəzi, yaxud idman kompleksi olmasın... İndi biz səbirsizliklə 2015-ci ildə Azərbaycanda keçiriləcək I Avropa Oyunlarını gözləyirik. Bu oyunların ölkəmizdə keçirilməsi Sizin əməyinizin nəticəsidir. Bu oyunlar ölkəmizin tarixində böyük hadisədir, böyük uğurdur".\nAzərbaycan Respublikası Prezidentinin Administrasiyasına daxil olan minnətdarlıq məktublarının bir hissəsi vətəndaşların əvvəlki müraciətlərində qaldırılan məsələlərin müsbət həlli ilə bağlıdır.\nBu müraciətlərdə vətəndaşlar məişət məsələləri ilə yanaşı, yaşadıqları kənd və qəsəbənin, yaxud məhəllənin problemlərinin həllindən söhbət açır, buna görə dövlət başçısına minnətdarlıq ifadə edirlər. Belə nümunələr çox olsa da onlardan bəzilərini qeyd etmək yerinə düşərdi. Məsələn, Gəncə şəhəri "Azərbaycan Əsgəri" küçəsinin sakinləri su və digər problemlərinin qısa müddətdə həll edilməsinə, Astara rayonundan Bəhruz Babayev yaşadığı Əhəd Muxtarov küçəsində elektrik dirəklərinin və xətlərinin yeniləşdirilməsinə, Kürdəmir rayonunun Qarabucaq kənd sakini Vaqif Abdullayev qrunt sularının axıdılması sisteminin bərpa olunmasına, küçələrin işıqlandırılmasının təşkil edilməsinə, Sabunçu rayonu Maştağa qəsəbə sakini Günay Musayeva qəsəbədə yerləşən 109 saylı uşaq bağçasının əsaslı təmir edilərək istifadəyə verilməsinə görə öz minnətdarlıqlarını bildirirlər.\nBəzi vətəndaşlar əvvəlki müraciətlərindən sonra mənzil, kommunal və torpaq problemlərinin həll edildiyini bildirirlər. Hacıqabul rayonundan şəhid ailəsinin üzvü Solmaz Həşimova yazır: "Hörmətli cənab Prezident! Mənim həyat yoldaşım Əbülfəz Həşimov torpaqlarımızın azadlığı uğrunda şəhid olub. Hazırda şəhərimizin bir küçəsi onun adını daşıyır. Şəhid ailələrinə yüksək qayğı göstərdiyinizə əmin olduğum üçün ailəmizin mənzil şəraitinin yaxşılaşdırılması ilə bağlı Sizə müraciət etdim. Müraciətimə qısa müddətdə cavab aldım, bizə yeni mənzil verildi. Bütün bunlara görə Sizə minnətdarıq. Bir daha əmin olduq ki, Siz hər bir vətəndaşın Prezidentisiniz. Tanrı Sizi qorusun!"\nƏvvəlki müraciətlərindən sonra yeni mənzillə təmin edildiklərinə görə Azərbaycanın Milli Qəhrəmanı İsgəndər Aznaurovun həyat yoldaşı, Xətai rayon sakini Gülxanım Aznaurova, Nərimanov rayonundan Yeganə Qasımova, Bakı şəhəri Nizami rayonundan Araz Əhmədov, Sumqayıt şəhərindən II qrup əlil Çiçək Abdullayeva, Lerik rayonundan Pənah Bayramov, Şəmkir rayonundan Vəsilə Əmiraslanova və başqaları da ölkə Prezidentinə minnətdarlıq bildirmişlər. Şirvan şəhərindən Bəxtiyar Ağayev evinin, Nəsimi rayon sakini Oleq Silyayev Buzovna qəsəbəsində ona məxsus tikintinin, Laçın rayonundan məcburi köçkün Sahil Allahverdiyev Sumqayıt şəhəri H.Z.Tağıyev qəsəbəsində icarəyə götürdüyü torpaq sahəsinin sənədləşdirilməsi, Səbail rayonundan Fatma Hüseynzadə 20-ci sahədə olan mənzilinə qısa müddətdə qaz çəkilməsi barədə etdikləri müraciətlərinə baxılaraq lazımi tədbirlər görülməsinə görə öz minnətdarlıqlarını ifadə etmişlər. Lənkəran şəhərindən Mayis Quliyev, Ağcabədi rayonundan Güllü Abdullayeva, Ağsu rayonundan Nailə Mehdiyeva, Bərdə rayonundan Həsən Hüseynov və bir çox başqaları isə münasib işlə təmin olunmaları barədə müraciətlərinin müsbət həllinə görə təşəkkür edirlər.\nSuraxanı rayon sakini Əli Əliyev oğlunun xəstəliyi ilə əlaqədar müraciətindən sonra cərrahiyyə əməliyyatı aparılmasına göstərilən köməyə görə öz ailə üzvləri adından təşəkkür edir, bu qayğı və diqqəti heç vaxt unutmayacağını yazır.\nAzərbaycan Respublikası Prezidentinin ölkə vətəndaşlarına sonsuz qayğı və diqqətini 2013-cü ilin iyul ayında Nabrandakı istirahət mərkəzində baş vermiş faciəli hadisə zamanı xəsarət almış azyaşlı İmran Cəfərzadənin müalicəsi üçün gördüyü təcili tədbirlər bir daha sübut etdi. Bu, dünyada misli görünməmiş bir qayğı nümunəsidir. İmran Cəfərzadənin Almaniyanın ən yaxşı klinikalarından birinə dövlət hesabına müalicəyə göndərilməsi, hətta onun üçün xüsusi təyyarə çağırılması Azərbaycan vətəndaşlarının qəlbini riqqətə gətirmişdi. Bununla əlaqədar ölkəmizin bütün guşələrindən saysız-hesabsız minnətdarlıq məktubları daxil olmuşdur. Məsələn, Naxçıvan Muxtar Respublikasının Şərur rayonu Daşarx kəndinin sakini Nərmin İbrahimova bu nəcib və xeyirxah əmələ görə dövlət başçısı İlham Əliyevə və Heydər Əliyev Fondunun prezidenti Mehriban xanım Əliyevaya təşəkkür edir, ölkəmizə belə bir müdrik siyasi xadimin rəhbərlik etməsindən qürur duyduğunu bildirir. Kəlbəcər rayonundan məcburi köçkün Vəfa Bayramova isə yazır: "Mən məcburi köçkün kimi həmişə hiss etmişəm ki, Siz darda qalan insanlara lazımi kömək göstərirsiniz. İmran Cəfərzadənin başına gələn hadisəni eşidəndə çox təsirləndim. Amma inanırdım ki, Siz çətin vəziyyətə düşmüş bu ailəyə kömək edəcəksiniz".\nÖlkə Prezidentinin bu humanist addımı təkcə Azərbaycan vətəndaşlarını deyil, İ.Cəfərzadəni müalicəyə aparmaq üçün gələn alman tibb işçilərini də heyrətə gətirmiş, həmçinin bir sıra xarici ölkələrdə əks-səda doğurmuşdu.\nTallinn şəhərindən Tural Şirinovun məktubu da bu sözlərlə başlayır: "Bu məktubu Sizə Estoniyadan yazıram. Sizin kömək göstərdiyiniz İmran Cəfərzadənin müalicəsini öz nəzarətinizə götürdüyünüzə görə təkcə bu uşağın ailəsi adından deyil, Sizi dəstəkləyən, Sizinlə fəxr edən bütün insanlar adından Sizə təşəkkür etmək istəyirəm". Vətəndaşlarımız İmran Cəfərzadə ilə yanaşı, jurnalist Nicat Dağların Almaniyaya, daha bir neçə ziyalımızın xaricdə müalicəyə göndərilməsini də rəğbətlə qarşılamışlar.\nBir çox müraciətlərdə isə ölkə Prezidentinin vaxtaşırı keçirdiyi müşavirələrdə dövlət qurumlarına və vəzifəli şəxslərə vətəndaşların əsaslı xahiş və tələblərini yerinə yetirmək barədə ciddi tapşırıqlar verməsi rəğbətlə qarşılanır və təqdir olunur. Ölkə rəhbərinin diqqət və qayğısını bir daha hiss edən vətəndaşlar bu müraciətlərində öz problemlərinin həllini xahiş etməklə yanaşı, daim xalqın mənafeyini müdafiə etdiyinə görə ona dərin minnətdarlıqlarını bildirirlər.\n2013-cü il fevralın 12-də regionların inkişafı Dövlət Proqramının icrasının dördüncü ilinin yekunlarına həsr olunmuş konfransdakı çıxışında bir daha vətəndaşların müraciətləri məsələsinə qayıdan ölkə Prezidenti onların xahiş və tələblərinə, maraqlarına laqeyd yanaşan, sahibkarlara qarşı qanunsuz tələblər irəli sürən dövlət qurumlarına və məmurlara ciddi xəbərdarlıq etmişdir. Dövlət başçısının bu çıxışına görə vətəndaşlardan çoxsaylı minnətdarlıq məktubları daxil olmuşdur. Onlardan biri, Nəsimi rayon sakini Mirələm Mirzəyev yazır: "2013-cü il fevralın 12-də keçirilən konfransdakı çıxışınızda vətəndaşlara hər yerdə hörmət edilməsini, kömək göstərilməsini dövlət qurumlarının əsas vəzifəsi kimi qarşıya qoymağınız, bunu yerinə yetirməyən məmurlara ciddi xəbərdarlıq etməyiniz hamımızın ürəyincə oldu.\nSiz həmişə xalq üçün, onun daha yaxşı yaşaması üçün yorulmadan çalışırsınız. Bu diqqət və qayğıya görə Sizə dərin minnətdarlığımızı bildiririk".\nBu mövzuda minnətdarlıq məktubları Lənkəran, Ağcabədi, Ağsu, Biləsuvar, Cəlilabad, Daşkəsən, Füzuli, Xəzər, İsmayıllı, Qaradağ, Qəbələ, Quba, Qubadlı, Masallı, Salyan, Siyəzən, Şabran, Tovuz, Yasamal şəhər və rayonlarından da daxil olmuşdur.\nMinnətdarlıq məktublarının arasında kollektiv müraciətlər də az deyildir.\nBakıdan, Sumqayıtdan, Ağdaşdan, Beyləqandan, Füzulidən, İsmayıllıdan, Laçından, digər şəhər və rayonlardan Qarabağ müharibəsi əlilləri, veteranları, şəhid ailələri və məcburi köçkünlər onlara diqqət və qayğı göstərilməsi, Gəncədə, Ağcabədidə, Bakı şəhərinin Qaradağ rayonunda salınmış yeni şəhərciklərdə yüzlərlə ailənin mənzillə təmin edilməsi, Gəncə şəhərinin Poçt, Yeni Gəncə qəsəbələrinin, Astara rayonunun Ərçivan, Cəlilabad rayonunun Hacıismayıllı, Salyan rayonunun Şorsulu kəndlərinin sakinləri yaşadıqları qəsəbə və kəndlərdə abadlıq işlərinin aparılması, müasir infrastrukturun yaradılması, Zaqatala rayonunun Kürdəmir kəndinin sakinləri məktəb binasının tikilməsi, Qax rayonunun Qarabaldır, Qazax rayonunun Kosalar kəndlərinin sakinləri artezian quyusunun qazılmasına görə təşəkkür edirlər.\nMinnətdarlıq məktubları ölkəmizdə aparılan böyük abadlıq və quruculuq işlərinə, ölkənin tərəqqisinə, xalqın güzəranına göstərilən diqqət və qayğıya görə respublika Prezidentinə vətəndaşların səmimi hisslərini ifadə etməklə yanaşı, həyata keçirilən müdrik daxili və xarici siyasətə onların dəstəyini nümayiş etdirir. Dövlətimizin başçısı İlham Əliyev Böyük Britaniyanın "The Business Year" jurnalına müsahibəsində demişdir: "Bizim həyata keçirdiyimiz siyasətin əsasında insan amili, vətəndaşlarımızın rifahı məsələsi dayanır. Bütün addımlarımız, gördüyümüz işlər Azərbaycan xalqının maraqlarına xidmət edir. Təbii ki, xalqımızın etimadı, dəstəyi olmasaydı, biz bu nəhəng planları həyata keçirə bilməzdik".\nÖlkə Prezidentinə xalqın böyük dəstəyini Binəqədi rayonunun sakini Etibar Əmənov belə ifadə edir: "Bu məktubu yazmaqla Sizə dəstək olduğumu bildirmək istəyirəm. Bütün dünyada baş verənləri gördükcə ölkəmizdəki sabitlik, inkişaf, güc, qüdrət məni çox sevindirir, həm də heyrətləndirir. Buna görə qəlbimdəki sözlərimi olduğu kimi Sizə çatdırmağı özümə borc bildim.\nHər şey göz qabağındadır - abadlaşan şəhərlərimiz, qazanılan nailiyyətlər, güclənən ordumuz, peykimizin orbitə buraxılması, xalqımızın rifahının gündən-günə yaxşılaşması xalqını, ölkəsini sevən hər bir vətəndaşı mənim kimi çox sevindirir".\nAğdam rayonunun Əfətli kəndindən Yavər Nəsirov isə ölkə Prezidenti İlham Əliyevin müdrik siyasətinə xalqın göstərdiyi dəstəyin heç bir qüvvə tərəfindən sarsıdıla bilinməyəcəyini qeyd edir: "Sizin müdrik siyasətiniz nəticəsində Azərbaycan dünyada söz sahibinə çevrilmişdir. Ölkənin bütün regionları sürətlə inkişaf edir. Ağdam rayonunda da abadlıq və quruculuq işləri geniş vüsət almışdır. Rayonun mərkəzi hesab olunan Quzanlı qəsəbəsi gündən-günə gözəlləşir, abadlaşır, qəsəbədən şəhərə çevrilməyə başlayır. Bunu görən camaat Sizə alqış edir. Vaxtilə xalqı uçurum qarşısında qoyan, indi isə nailiyyətlərimizi görmək istəməyənlər bilsinlər ki, heç kim hakimiyyət əleyhinə şüarlarla bu milləti doğru yoldan çəkindirə bilməz".\nDövlət başçısına xalqın inamını və dəstəyini 2013-cü il oktyabrın 9-da keçirilən prezident seçkiləri bir daha parlaq surətdə təsdiq etdi. Kütləvi fəallıq, yüksək şəffaflıq və demokratiya şəraitində keçən bu seçkilərdə qazandığı möhtəşəm qələbə münasibətilə ölkəmizin və dünyanın hər yerindən ölkə Prezidentinin ünvanına on minlərlə təbrik məktubu daxil oldu.\nBu məktublarda ifadə edilən səmimiyyəti hiss etdikcə onları həyəcansız oxumaq mümkün deyil. Bu baxımdan Avropa Azərbaycanlıları Konqresinin prezidenti Samira Patzer-İsmailovanın müraciətini misal göstərə bilərik:\n"Azərbaycan Respublikası ötən on il ərzində Sizin rəhbərliyinizlə bütün sahələrdə həqiqətən böyük inkişaf yolu qət etmişdir. Bu inkişafın bəhrəsi bizlər - Avropada yaşayan azərbaycanlılar üçün xüsusilə qiymətlidir.\nAzərbaycan gənc, müstəqil dövlət olaraq ildən-ilə siyasi cəhətdən sabitləşmiş, dünya iqtisadiyyatında mövqeyi güclənmiş, ölkədə həyat səviyyəsi nəzərəçarpacaq dərəcədə yüksəlmişdir. Eyni zamanda, təhsil və mədəniyyət, idman və turizm, ətraf mühitin mühafizəsi sahələrində də böyük irəliləyişlər əldə edilmişdir. Qərb ilə Şərqin kəsişməsində yerləşən Azərbaycan bu illər ərzində hər iki sivilizasiyanın müsbət nailiyyətlərini əks etdirərək, Avropa məkanına inteqrasiyanın mühüm mərhələlərini uğurla keçmişdir".\nYeri gəlmişkən qeyd olunmalıdır ki, dövlətimizin beynəlxalq nüfuzunun artmasında Azərbaycan mədəniyyətinin və incəsənətinin xarici ölkələrdə təbliğ edilməsinin böyük rolu vardır. 2013-cü ildə bu sahədə həyata keçirilən tədbirlərdən biri də mədəniyyətimizi və tariximizi böyük vətəndaş duyğusu ilə sevən və onu yaşatmaq üçün əzmlə çalışan Prezident İlham Əliyevin və respublikanın birinci xanımı Mehriban Əliyevanın səyləri nəticəsində dünyanın mədəniyyət paytaxtlarından biri Vyana şəhərində Azərbaycan Mədəniyyət Mərkəzinin açılması olmuşdur. Mərkəzin açılış mərasimindəki çıxışında Azərbaycan Prezidenti İlham Əliyev bunu münasibətlərimizin tarixində əlamətdar hadisə adlandırmışdır.\nSon vaxtlar Mehriban xanım Əliyevanın və Heydər Əliyev Fondunun vitse-prezidenti Leyla xanım Əliyevanın təşəbbüsü ilə Rusiya, Fransa, Serbiya, Slovakiya və başqa ölkələrdə bir sıra tarixi abidələr bərpa edilmiş, Vatikanda saxlanan Azərbaycana aid nadir sənədlərin surətləri Vətənimizə gətirilmişdir. Xalqlarımız arasında dostluq münasibətlərini möhkəmləndirən belə təşəbbüslər həmin ölkələrin nümayəndələri tərəfindən də yüksək qiymətləndirilir. Bu yaxınlarda Rusiyanın Həştərxan şəhərində Leyla xanım Əliyevaya "III dərəcəli Müqəddəs Mələksima Knyaginya Olqa" ordeninin təqdim olunması buna əyani sübutdur. Artıq bir neçə ildir onun təşəbbüsü ilə Xocalı soyqırımı bütün dünyada geniş yad edilir. Bir çox mühüm təşəbbüslərin müəllifi olan Leyla xanım Əliyeva bu yaxınlarda daha bir diqqətəlayiq addım atmış, Rusiyanın Azərbaycanlı Gənclər Birliyinin sədri kimi onun təklifi ilə Rusiya Federasiyasında təhsil alan əlaçı azərbaycanlı tələbələr üçün təqaüd ayrılmışdır.\nÜmumiyyətlə, gənclərimizin xarici ölkələrdə oxuması üçün yaradılmış şəraitə görə bu ölkələrdə təhsil alan azərbaycanlı tələbələr, o cümlədən ABŞ-dan Ramil Məmmədov, Türkiyədən Vaqif Ağayev, Ukraynadan Elçin Səmədzadə və bir çox başqaları Prezident Administrasiyasına minnətdarlıq məktubları göndərmişlər. Yasamal rayonunun sakini Nəzrin Mursaqulova cənab Prezidentin gənclərlə bağlı siyasətini yüksək qiymətləndirərək yazır ki, "gənclərimiz dünyanın ən qabaqcıl ali təhsil müəssisələrində təhsil almaq imkanı əldə etmişlər və əminik ki, onlar ölkəmizin gələcək uğurlarına öz töhfələrini verəcəklər".\nAzərbaycanın işıqlı gələcəyinə dərin inam ölkə Prezidentinə ünvanlanmış bütün minnətdarlıq məktublarının əsas qayəsini təşkil edir. Dövlətimizin başçısı 2014-cü il fevralın 5-də keçirilmiş konfransda Azərbaycan vətəndaşlarının yüksək əhval-ruhiyyəsinin səbəblərini izah edərək demişdir: "Bu gün Azərbaycan gələcəyə çox böyük ümidlərlə, nikbinliklə baxır. Bunun əsas səbəbi iqtisadi müstəqillikdir, iqtisadi gücümüzdür və siyasi iradədir".\nTəklif edirəm ki...\nAzərbaycanın sürətli inkişafı, ölkə rəhbərliyinin daha yüksək nailiyyətlərə yönəlmiş siyasəti, vətəndaşların bütün sahələrdə fəallığının artırılması üçün yaradılan şərait onları daha fəal həyat mövqeyi nümayiş etdirməyə, cəmiyyətin həyatının müxtəlif məsələləri barədə öz fikirlərini bildirməyə həvəsləndirir.\nƏmək və müharibə veteranlarından, yaradıcı şəxslərdən və elm xadimlərindən, şagird və tələbələrdən, hərbçilərdən daxil olan bir sıra müraciətlərdə ölkənin ictimai-siyasi həyatı, sosial-iqtisadi tərəqqisi, beynəlxalq mövqeyinin gücləndirilməsi, hərbi qüdrətinin artırılması, Ermənistan-Azərbaycan Dağlıq Qarabağ münaqişəsinin həlli, xarici siyasət və digər sahələrə dair təkliflər təqdim edilir.\nBu baxımdan ötən il respublikanın müxtəlif bölgələrindən daxil olmuş təkliflər də aktualdır. Həmin təkliflərdə qaldırılan bir sıra məsələlər ciddi maraq doğurduğundan onlar ətraflı öyrənilmiş və araşdırılmışdır. Bu müraciətlərdə vətəndaşlar respublikanın müxtəlif yerlərində yeni yolların, yol qovşaqlarının və körpülərin tikilməsi, kənd, qəsəbə və şəhərləri birləşdirən yeni nəqliyyat marşrutlarının açılması, ərazilərin yaşıllaşdırılması, sənaye, kənd təsərrüfatı, elm, təhsil, səhiyyə, sosial müdafiə, mədəniyyət, idman və turizmin inkişafı, həmçinin digər məsələlər barədə öz mülahizə, təklif və fikirlərini yazırlar.\nÖlkə Prezidenti hər bir vəzifəli şəxsdən, dövlət məmurundan insanların arzu və istəklərinə diqqətlə yanaşılmasını, yerlərdə olan problemlər barədə vaxtında məlumat verilməsini tələb edir. Cənab Prezident 2013-cü il sentyabr ayının ilk günlərində respublikanın Cənub bölgəsinə səfəri zamanı Biləsuvar rayonunda Mərkəzi Xəstəxananın təmiri barədə edilən xahişlə əlaqədar demişdir: "Əlavə hər hansı bir təklifiniz, xahişiniz olarsa, siz mənə, əlbəttə ki, yerli icra orqanlarına çatdırın ki, biz növbəti investisiya proqramlarımızda bütün bunları nəzərə alaq. Çünki bizim vəzifəmiz insanlara xidmət etməkdir".\nÜmumiyyətlə, Prezident İlham Əliyev yerlərdən olan təşəbbüsləri çox yüksək qiymətləndirir və son 10 il ərzində dünyada Azərbaycan qədər sürətlə inkişaf edən ikinci bir ölkənin olmamasının bir səbəbini də dövlətin iqtisadi siyasətində, o cümlədən regionların inkişafı proqramlarının hazırlanmasında xalqın arzu və istəklərinin nəzərə alınması, buna görə də həmin siyasətin dəstəklənməsi ilə əlaqələndirərək deyir: "Bu iki proqramın formalaşmasında Azərbaycan vətəndaşları fəal iştirak etmişlər. Çünki bu proqramlar yerlərdən gələn təkliflər hesabına yarandı. Yerlərdə yaşayan insanlar daha yaxşı bilirlər ki, orada hansı işlər görülməlidir, ilk növbədə, hansı problemlər öz həllini tapmalıdır. Beləliklə, yerlərdən gələn təkliflər və arzular ümumiləşdirilib, proqram halına salınıb, maliyyə resursları təşkil edilib".\nQeyd etmək lazımdır ki, ötən il ictimai məzmunlu təkliflərin sayı 2012-ci ilə nisbətən 40 faiz artmışdır. Sözsüz ki, vətəndaşların Vətəninə, dövlətinə məhəbbətindən irəli gələn təklifləri və səmimi arzuları bundan sonra da diqqətlə öyrəniləcək və real olanları həyata keçiriləcəkdir.\nNurlanə Əliyeva: Müşfiqin yadigarı - Dilbər Axundzadə (FOTO)\nOmbudsman “Uşaq Hüquqları Aylığı”nın elan olunması ilə bağlı müraciət yayımlayıb\nQayanada yaşayan yeganə azərbaycanlıdan ikili standartlara etiraz (FOTO) Gündəm 16:48\nNurlanə Əliyeva: Müşfiqin yadigarı - Dilbər Axundzadə (FOTO) Cəmiyyət 16:45\n“AccessBank” hərbi qulluqçulara və cəbhə bölgəsinin sakinlərinə kömək edir (FOTO) İqtisadiyyat 16:45\nOmbudsman “Uşaq Hüquqları Aylığı”nın elan olunması ilə bağlı müraciət yayımlayıb Cəmiyyət 16:40\nBosniya və Herseqovinanın Rəyasət Heyətinin keçmiş üzvü Prezident İlham Əliyevə məktub göndərib Siyasət 16:34\nTovuz sakinini küçədə döyüb öldürən şəxs saxlanıldı Hadisə 16:32\nNurlanə Əliyeva: Qələbə bizimlədir (FOTO) Cəmiyyət 16:31\nErmənistana məxsus daha 3 PUA məhv edilib Siyasət 16:22\nDənizdə dalğanın hündürlüyü 3 metrə çatıb - FAKTİKİ HAVA Cəmiyyət 16:16\nDİN əhaliyə xəbərdarlıq edir Cəmiyyət 16:15\nAZƏRTAC Ermənistanın Gəncəyə qanlı terror hücumları ilə bağlı dünyanın aparıcı xəbər agentliklərinə müraciət ünvanlayıb Siyasət 16:12\nUzun illər işğal altında olan ərazilərimizdə yerləşən abidələrin əksəriyyəti ya erməniləşdirilib, ya da dağıdılıb - Dövlət Xidməti Cəmiyyət 16:09\nAzərbaycan öz torpaqlarını işğaldan azad etməklə yanaşı, beynəlxalq hüququn tələblərini də yerinə yetirir - Deputat Siyasət 16:07\nMilli Məclis Dağlıq Qarabağla bağlı videoçarx hazırlayıb Siyasət 16:06\nBeynəlxalq təşkilatlar Ermənistanda silahlanmaya vaxtında düzgün qiymət verməyib - Arzu Nağıyev Siyasət 16:00\nOrdubadda qədim abidələr aşkarlanıb Mədəniyyət 15:50\nSəfirlik: Bəzi saytların dəqiq olmayan məlumatlar yayması Qətər-Azərbaycan əlaqələrinə təsir etməyəcək Siyasət 15:49\nGürcüstanda silahlı şəxs bankda bir neçə nəfəri girov götürüb Dünya xəbərləri 15:38\n“Həkimlərimizi tanıyın!” - neyrocərrah Elçin Abbaszadə Cəmiyyət 15:36\nCeyhun Bayramov Moskvada Sergey Lavrovla görüşüb Siyasət 15:25\n"Qarabağın məşhur müəllimləri" layihəsinə başlanılır Cəmiyyət 15:21\nİranda sutka ərzində 312 nəfər koronavirusdan ölüb Dünya xəbərləri 15:17\nAbşeronda COVİD-19 əleyhinə növbəti reyd keçirildi – sürücülər cərimələndi (FOTO) Cəmiyyət 15:17\nAzərbaycanda 714 nəfər COVID-19-a yoluxdu, 176 nəfər sağaldı, 7 nəfər vəfat etdi Cəmiyyət 15:02\nKoronavirusa yoluxanların sayını sıfırlamağa məcburuq Cəmiyyət 14:59\nAzərbaycan və Türkiyənin birgə uğuru: TANAP "ilin layihəsi" beynəlxalq mükafatını aldı (FOTO) Energetika 14:53\nAzərbaycan dünyanın hərb tarixinə yeni səhifələr yazır - Naqif Həmzəyev Siyasət 14:50\nQarabağ müharibəsi bitdikdən sonra Ermənistanda uzunmüddətli böhran başlayacaq - Ekspert İqtisadiyyat 14:48\nTürk Şurası Gənclər Platforması Azərbaycanı dəstəkləyən bəyanat qəbul edib (FOTO) Dağlıq Qarabağ Münaqişəsi 14:40\nAzərbaycan beynəlxalq hüququ, ədaləti əməldə təmin edir - Politoloq Siyasət 14:37\nAzərbaycan bu müharibədə qalibiyyətə məhkumdur! - Kamaləddin Qafarov Dağlıq Qarabağ Münaqişəsi 14:33\nDüşmənin atıb qaçdığı növbəti hərbi texnikalar (FOTO/VİDEO) Siyasət 14:33\nBu il özünüməşğulluq proqramına cəlb olunanların sayı 8 minə yaxındır İqtisadiyyat 14:30\nAzərbaycan nefti ucuzlaşıb İqtisadiyyat 14:28\nAzərbaycan BMT qətnamələrinin icrasına özü başlamaq məcburiyyətində qaldı - Politoloq Siyasət 14:23\nƏfqanıstanda viza izdihamı - 11 ölü Dünya xəbərləri 14:14\nErmənistanda məhkumlardan intiharçı dəstələr yaradılır Dağlıq Qarabağ Münaqişəsi 14:11\nXudafərin körpüsünün Azərbaycan tarixində xüsusi yeri var - Deputat Siyasət 14:03\nAzərbaycan ordusu status kvonu dəyişdi - Deputat Dağlıq Qarabağ Münaqişəsi 13:58\n“Geri dönüş” adlı kompozisiya hazırlanıb (VİDEO) Mədəniyyət 13:57\nBelarusda MDB-nin İcraiyyə Komitəsində keçirilən tədbirdə Ermənistanın işğalçılıq siyasəti pislənilib (FOTO) Dağlıq Qarabağ Münaqişəsi 13:55\nAzərbaycanda qızıl və gümüş bahalaşıb İqtisadiyyat 13:49\nENGİNET şirkəti “Güc BİRLİKdədir” deyib Gəncədə yaralanan uşaqlara yardım göndərdi (FOTO) Dağlıq Qarabağ Münaqişəsi 13:49\nTerrorçu Ermənistan hakimiyyəti cəzalandırılmalıdır - Sevil Mikayılova (VİDEO) Siyasət 13:43\nZəngilanın işğaldan azad edilməsi ölkəmizin mineral resurs istehsalını və ixracını artıracaq İqtisadiyyat 13:38\nKOBİA-nın Dövlət-Sahibkar Tərəfdaşlığının İnkişafı Mərkəzi beynəlxalq assosiasiyaya üzv oldu Biznes və iqtisadiyyat xəbərləri 13:29\nSabahın hava proqnozu açıqlanıb Gündəm 13:22\n"Əcnəbi Diplomatlar üçün Xarici Siyasət Proqramı" adlı ixtisasartırma kursu başa çatıb Siyasət 13:20\nRusiyada bir gündə 317 nəfər koronavirusun qurbanı oldu Dünya xəbərləri 13:17\nQazax sement zavodu Qarabağın azad edilmiş şəhərlərinin bərpası planları haqqında (FOTO) İqtisadiyyat 13:15\nToy kasetimizi, fotoalbomu torpağa basdırdıq, düşünürdük ki, bir neçə gün sonra geri qayıdacağıq - Zəngilan sakini (FOTO) Cəmiyyət 13:02\nBəziləri deyirdilər ki, bu qədər silah-sursat nəyimizə lazımdır, onsuz da müharibə aparmayacağıq... - Deputat Siyasət 12:55\nErmənistanın növbəti PUA-sı məhv edilib Siyasət 12:49\nFüzuli, Cəbrayıl, Zəngilan və Qubadlıda 4 yarımstansiyanın tikilməsi nəzərdə tutulub Energetika 12:49\nErmənistanda koronavirusdan rekord sayda ölüm qeydə alındı Dünya xəbərləri 12:41\nMəktəb direktoru olmaq üçün 2256 namizəd imtahan verəcək Cəmiyyət 12:40\nYAP Gəncədə erməni terroru nəticəsində valideynlərini itirmiş uşaqlara təqaüd verəcək (FOTO) Dağlıq Qarabağ Münaqişəsi 12:36\nTürk Şurasından dəstək: Biz bu savaşda Azərbaycanın yanındayıq Siyasət 12:20\n22 iranlı həkim könüllü fəaliyyət üçün Azərbaycana müraciət edib Cəmiyyət 12:17\nVəhşi heyvan və quş növlərinin ovu dayandırılıb Cəmiyyət 12:09\nBaş Prokurorluq xarici ölkə vətəndaşlarına xəbərdarlıq etdi (VİDEO) Gündəm 12:05\nİmtahanlarda qiymətləndirmə vasitələrinin hazırlanmasında iştirak etmək istəyənlər üçün kurslar keçiriləcək Cəmiyyət 11:59\nBMT-nin qətnamələrini Azərbaycan özü icra edir Siyasət 11:56\nCeyhun Bayramov Moskvaya gedib Siyasət 11:52\nErmənistana qarşı vaxtında sanksiya tətbiq edilsəydi, indiki vəziyyət yaranmazdı - Deputat Dağlıq Qarabağ Münaqişəsi 11:43\nErmənilər Kaliforniyada azərbaycanlılara qarşı vandalizm aktı törədib (FOTO) Dağlıq Qarabağ Münaqişəsi 11:26\nCəbrayıl rayonunun işğaldan azad olunan Çərəkən kəndi (VİDEO) Dağlıq Qarabağ Münaqişəsi 11:20\nErməni təxribatı nəticəsində ölən və yaralanan dinc sakinlərin sayı açıqlanıb Siyasət 11:15\nPrezidentə yazırlar: Siz Ali Baş Komandan kimi öz gücünüzü bütün dünyaya bir daha sübut etdiniz Siyasət 11:06\nAntalyada Gəncə terroruna etiraz aksiyası keçirilib (FOTO) Dağlıq Qarabağ Münaqişəsi 11:05\nQripə qarşı vaksinasiya COVİD-ə yoluxmanın azalmasına təsir göstərməyəcək - TƏBİB Cəmiyyət 10:59\nErmənistan silahlı qüvvələrinin 556-cı alayının taboru sıradan çıxarılıb - MN Siyasət 10:49\nGecə və gündüz artilleriya atışları (VİDEO) Dağlıq Qarabağ Münaqişəsi 10:30\nGüzəştli limit həddini keçən qaz abonentlərinin sayı açıqlanıb Energetika 10:23\nAzərbaycana məxsus hərbi təyyarə vurulmayıb - MN Siyasət 10:20\nSon günlər yoluxmaların artması həyəcan siqnalıdır - Psixoloq Cəmiyyət 10:18\nDünən Ermənistan 6 şəhərimizə 498 mərmi atıb - Hikmət Hacıyev Siyasət 10:12\nKardaşyanın ianələri ilə ayaqda durmağa çalışan Ermənistanla, güclü iqtisadiyyata sahib Azərbaycan bir deyil - Rufiz Hafizoğlu "Əl-Cəzirə" telekanalına açıqlama verib (FOTO/VİDEO) Siyasət 10:04\nŞəmkir sakini küçədə bıçaqlandı Gündəm 10:01\nMacarıstan Azərbaycanın ərazi bütövlüyünü dəstəkləməkdə davam edir - Nazir Dağlıq Qarabağ Münaqişəsi 09:51\nDövlət qulluğuna qəbul imtahanlarına qeydiyyat başa çatır Cəmiyyət 09:51\nGeneral-mayor Emin Şəkinski vəfat etdi Gündəm 09:47\nOrdumuzun zəfəri hərbi quruculuq siyasətinin məntiqi nəticəsidir - Deputat Siyasət 09:37


2018 -ci ilin Ən Yaxşı Netflix Filmləri - Məşhur\nƏSas Redaksiya Məqalələri Səyahət Sayt Arxasında Həyat\n2018 -ci ilin Ən Yaxşı Netflix Filmləri\nElə indi bunları izləyin.\nNetflix bizə nəinki ən yaxşı teleserialları, həm də keçən ilin ən yaxşı yeni filmlərini verdi. Və daha yaxşısı, bir abunəliyiniz varsa (və ya bir yoldaşınızın girişi silinsə), onları evdə pulsuz əldə edə bilərsiniz. Bunları İzləməli olduğunuz siyahınıza əlavə edin, son rahat gecə üçün bu həftə sonu qucaqlayın və içirin!\n2018 -ci ilin sonunda SAĞ eniş etdi, amma ilin ən çox danışılanlarından biridir. Sandra Bullock bu dəhşət filmində, əsrarəngiz bir qüvvənin əhalini məhv etdiyi bir dünyada uşaqlarına baxan bir ana rolunda oynayır və görürsən ölürsən (film deyil, obvs). Sakit bir yer düşünün, ancaq vizyonla. Eek!\nQara Güzgü: Bandersnatch\nHər kəsin bəhs etdiyi başqa bir film, bu interaktiv, sərhəd itələyən xüsusiyyətli Qara Güzgü, birincisidir: film boyunca hekayə seçimləri etmək üçün pultunuzdan istifadə edirsiniz və hekayə seçdiyinizə görə dəyişir. 1980-ci illərə təsadüf edən, ürkütücü köhnə öz-özünə məxsus bir macəra kitabına əsaslanan bir oyun hazırlayan gənc bir oyun geliştiricisini izləyirsən. Dəfələrlə izləmək istəyəcəksiniz, çünki seçimlərinizin edə biləcəyi 12 fərqli nəticə və alternativ sonluq var.\nNetflix, əvvəllər sevdiyim bütün oğlanlara İL rom romunu verdi. Lisey romantikası bizi o anın ürək döyüntüsü olan Nuh Centineonun başını aşdı və Lara Jean rolunu canlandıran Lana Condor filminə aşiq oldu. əzikləri (tamamilə istənməyən) alıcılarına göndərdi. Ardıcıllıqlar artıq yolda, buna görə də cavablandırmağın vaxtıdır!\nÇox güman ki, bu mükafat mövsümündə bütün mükafatları qazanmaq üçün hər kəsin evdə danışdığı filmi pulsuz olaraq izləyin! Tənqidçilər tərəfindən yüksək qiymətləndirilən Roma, Oscar mükafatlı Gravity rejissoru Alfonso Cuarondan gəlir və 1970-ci illərdə Mexiko şəhərində orta sinif bir ailəyə bir ev işçisinin hekayəsini danışır. Artıq bir ton Qızıl Qlobusa namizəd oldu və hər kəs bu mövzuda heyrətlənir - söhbətə qoşulun və özünüz üçün bunun səbəbini görün.\nDəhşətli patronları düşünün - amma şirin edin! Bu romkom, çətin patronlarını bir tarixdə bir -biri ilə qurmağı planlaşdıran iki köməkçidən bəhs edir. Qıvrılmaq və istirahət etmək üçün mükəmməl bir film.\nNatali Portmanın, Tessa Thompson və Oscar Isaacın yanında, Ex Machina'nın rejissoru Alex Garland'ın baş rollarını oynadığı bu böyük elmi-fantastik qorxu filmi, sirli karantin zonasını ziyarət edən bir qrup hərbi alimi izləyən heyrətamiz mənzərəsi və ağıllı hekayəsi ilə tənqid edildi. qəribə canlılar və mutant mənzərələrlə doludur. Gördükdən sonra yoldaşlarınızla çoxdan nəzəriyyələr qurmağa məcbur edəcəksiniz.\nKardashian Uşaq Qarderobundakı Əşyaların Əslində Dəyərli Olduğu Budur


90 yaşlı professorun həyat hekayəsi\nADNA-nın professoru Şəfiq Pənahi ilə söhbət\nBu dəfə Azərbaycan Dövlət Neft Akademiyasının (ADNA) 90 yaşlı professoru ilə sizləri tanış etmək istəyirəm. Professorla qiyabi olaraq akademiyanın, onun 90 illik yubileyi ilə bağlı keçirdiyi tədbir barəsində oxuyanda tanış oluram. Professorun yaşı və əmək fəaliyyətini əks etdirən rəqəmlərin böyüklüyü (professorun 64 illik iş stajı var) diqqətimi çəkir.\nFotomüxbirimizlə birlikdə ADNA-ya yollanırıq. Mühafizəçiyə Şəfiq Pənahi ilə görüşməyə gəldiyimizi deyirəm. O da gülərüzlə:\n- İnşallah, 100 illik yubileyində də ondan müsahibə alarsınız deyir.\nMühafizəçi gəldiyimizi xəbər verir. Dəhlizdə Şəfiq müəllimlə görüşürük. Düzü mən ona 90 yaş verə bilmirəm.\nÜmumi, tarixi geologiya və hidrogeologiya kafedrasına daxil oluruq. Və geologiya-mineralogiya elmləri doktoru, professor Şəfiq Pənahi ilə söhbətə başlayırıq:\n- 1925-ci il yanvar ayının 2-də Tiflis şəhərində anadan olmuşam. Atam iranlı idi. Babam da Səttarxanın ən yaxın adamlarından olub. Hətta söhbət gedir ki, xanlardan şikayəti olanlar babamın yanına, Makuya gəlirmişlər. O da onlara kömək edirmiş. Atam o zaman təhsil alan az insanlardan biri idi. Savadına görə çox yeri bəyənmirdi. Türkiyəyə gedib, orda da qala bilməyib. Bir neçə dəfə get-gəldən sonra yenidən Tiflisə qayıdıb. Tiflisdən Təbrizə gəlmişik. Amma atamın orda da işi alınmayıb. Sonra Urmiyaya, Xoya, nəhayət, iki yaşım olanda İrəvan yaxınlığında yerləşən Maku şəhərinə köçmüşük. Atam Makunun mehmanxanasını bərpa edir. 1935-ci ildə atam gedir Zəncana və həmin mehmanxananı orda da yaradır. Həmin ilin sonlarında biz də Zəncana gedirik. Evin böyük uşağı idim. Orta məktəbin ibtidai siniflərini oxumuşdum. Zəncanda orta məktəbə daxil oldum. Bir neçə il orda yaşadım. II Dünya müharibəsi dövründə orta məktəbi bitirdim. Mən oxumalı idim, instituta getməli idim. Ona görə də kurs bitirmək lazım idi. Kursda riyazi şöbəni qurtardım. 1944-1945-ci tədris ilində Tehrana gedib "Elm və sənət" universitetinin (keçmiş Sənaye İnstitutu) kimya fakültəsinə daxil oldum. I kursu bitirdim. Yayı gəldim Təbrizə istirahətə. Atam dedi ki, İran hökuməti Rusiyanın ali məktəblərində öz təhsilini davam etdirmək üçün tələbələr yığır. Sən də get. O zamanTehranda tək mənim təhsil almağım ailədə 7 nəfərin xərcindən çox idi. Gəldim Bakıya və Azərbaycan Sənaye İnstitutunun geoloji kəşfiyyat fakültəsinə daxil oldum.\n1951-ci ilin aprelində buranı bitirdim. İnstitutdan məni Binəqədi Neft-Qazçıxarma İdarəsinə göndərdilər. Çünki aspiranturaya daxil olmaq üçün gərək dekabr ayını gözləyərdim. Dekabra qədər işlədim və ayın 24-də daxil oldum aspiranturaya. Aspiranturanın II kursundan bizə dərs verdilər. Çünki müharibədən sonra rus, erməni müəllimlərin çoxu çıxıb getmişdi, müəllim çatışmırdı.\n- Bəs siz niyə İrana qayıtmadınız?\n- Bura gələndən sonra iki dəfə göndərişlə oralara getmişəm. Tehrana gedəndə bir mehmanxada qaldım. Bir gün mehmanxanaya qayıdanda bir yazı ilə qarşılaşdım. "İstəyirsən, qal burda dərs de. Bizim müəllimlər institutumuzun aspiranturasını yarat". Onlar mənə 1050 dollar maaş verəcəkdilər. Mənə də onların xüsusiyyətləri bəlli idi. Orda kasıbların, orta təbəqənin və varlıların qaldığı məhəllələr fərqlidir. Əgər sən professorsansa dövlətlilər məhəlləsində yaşayırsan. Orda da ev tutmaq ayda 200-300 dollara başa gələcəkdi. Mütləq maşının olmalıdır. Mənim də maşınım yox idi. Gərək maşın da tutaydım. Fikirləşdim ki, heç evə 200 dollar da göndərə bilməyəcəyəm. Ona görə də razılaşmadım.\n- Valideynlərinizin taleyi necə oldu?\n- Mən Bakıya gəldikdən bir neçə ay sonra onlar da gəldilər. Atam Abbas Makulu yazıçı idi. Həm nəzm, həm nəsr əsərləri yazırdı. Anam evdar xanım idi. 1995-ci ildə vəfat etdi. Bacılarımın ikisi də Tibb Universitetindədir. Bacımın övladları həkimdir.\n- İki övladım var. Bir oğlan, bir qız. Qızım da həkimdir. Oğlum Almaniyada yaşayır. Onun peşəsi də neftlə bağlıdır. Amma Almaniyada neft yoxdur (gülür).\nŞəfiq müəllimlə söhbətimiz əsnasında hiss etdim ki, tarixləri, yaşadıqlarını o qədər gözəl xatırlayır ki. Bunu ona da deyirəm. Gülür və cavab verir:\n- Qızım, əvvəlki illəri çox yaxşı xatırlayıram. Amma son illər olanlar bəzən yadımdan çıxır. Beynimin alt bazası yaxşı qalıb, üst baza bir az işləri korlayır.\nŞəfiq müəllim, elə alt bazadan söhbəti davam etdirək, - deyirəm, - razılaşır. Bir az da işlərinizdən danışaq:\n- Bəli, əsas mənim işlərimdir. O zaman Moskvadan əmr gəldi ki, yeni şöbə yaradılmalıdır - Geologiya və hidrogeologiya mühəndisi. Düzdür, bunun neftlə heç bir əlaqəsi yox idi. Dekan məni çağırdı. Həmişə orda əyləşirdi (dekanın əyləşdiyi yeri göstərir). Kafedrada cəmi üç nəfər idik- kafedra müdiri erməni idi, mən və dekan (sanki o günlərə qayıdır və hadisələri o an baş verirmiş kimi nəql edir). Dekan dedi ki, bu məsələni sən həll etməlisən. Məni bir semestr Moskva Dövlət Universitetinə göndərdilər. 28 şəhərdən gələnlərlə birlikdə kurs keçirdik. Heç yarım saat istirahət etməyə də icazə vermirdilər. Hansı şəhərdə, hansı mütəxəssis var, o gəlib bizə dərs deyib, geri qaydırdı. Kurs bitdi, geri qayıtdım. Proqramları, tələbələrin oxuya biləcəyi kitabları qeyd etdim, tədris proqramını hazırladım. Ona görə də bu şəhərdə nə qədər mühəndis-geoloq, hidrogeoloq görsəniz hamısı mənim əlimin altından keçib. Özü də tələbələrə bir semestr yox, 4-5 semestr dərs keçirdim. Çünki müəllim də az idi. Həm də bu universitetə daxil olandan sonra bura xüsusi məhəbbət hissim yaranıb. Belə ki, 3 dəfə məni dəvət ediblər yaxşı maaşla başqa yerlərə, hətta 3 otaqlı mənzil də təklif edənlər olub, amma razılıq verməmişəm. Ona görə də 64 ildir ki, burda çalışıram.\n- Yeni yaradılan şöbənin neftlə əlaqəsi olmadığını dediniz. Bəs bunu neftə necə uyğunlaşdırdınız?\n- Mənim ixtisasım neftdir. Amma mən o fənni tədris edirdim ki, onu sevmirəm. Fikirləşdim ki, bu mənə yaxşı nəticə verməz. Hidrogeologiyanı bağladım neft-qaz yataqlarının hidrogeologiyasına. İki alim mənə qədər o fəndən kitab yazmışdı. O kitabları da oxumuşdum. Amma xüsusi elmi bir şey yox idi. Özüm təcrübələr aparmağa başladım. 20 ilə yaxın məşğul olduğum təcrübə doğru çıxdı. Sübut etdim ki, Abşeronun özündə elə bloqlar, qırılmalar var ki, orda neft milyon tonlarla olmasa da, Azərbaycanın ehtiyacını təmin edəcək qədərdir. İkincisi isə qaldırdığım diapir məsələsi idi. Həmin məsələni başqa alim (adını xatırlamağa çalışır, kitabın üzərində şəklini göstərir) İvan Qupkin demişdi. O, apardığı təcrübələrlə belə bir nəticəyə gəlmişdi ki, Azərbaycanda yataqlar diapirdir, amma onu qınamışdılar. Lakin sübut etdim ki, həmin alim düz deyir.\n- Deyirsiniz ki, elə bir mühəndis-geoloq yoxdur ki, mənim əlimin altından keçməsin. Bəs o dövrün tələbələri ilə bu dövrün tələbələri arasında hansı fərqlər var?\nHiss edirəm ki, narazılığı var.\n- Fərq çoxdur. O dövrün tələbələri olan zaman bu dəhlizdə səs yox idi. Hər yerdə asılmışdı - Səssiz! Dərs keçilir. Amma indi tələbə bu başdan o başdakı yoldaşına qışqırır. Mən bunu qəbul etmirəm. Çünki tələbə bura öyrənməyə gəlir. O zaman bu qədər elektron vasitə yox idi. İndi mən dərs deyirəm, tələbə partanın altında telefonla oynayır. Bu onların savadını artırmır, əksinə, savadsızlığa aparır. Dərs oxumaq ayrı şeydir, gərək sənin beynin işləsin. Yadımdadır, 90-cı illərdə Moskvadan bir akademik gedib Amerikaya, bir məktəbdə girib 11-ci sinfə, deyib: 7 vur 8 neçə edir? Şagird tez cibindən kalkulyatoru çıxarıb...\n- Necə düşünürsünüz, necə müəllim olmusunuz?\n- Tələbələrim məndən qorxmayıb. Amma çəkiniblər. Əgər bir tələbə dərsə cavab verməsə, oxumasa, ona yenə şans verirəm. Amma oxumasa, deyirəm ki, keçməyəcəksən.\n- Yaxşı müəllim necə olmalıdır?\n- Yaxşı müəllim əvvəla yaxşı insan olmalıdır. Tələbələr arasında fərq qoymamalıdır. Tələbəyə ciddi yanaşmalısan, amma ona ağır söz demək olmaz. Uzağı tələbəyə deyirəm, çıx sinifdən.\n- Keçmiş tələbələriniz sizin yanınıza gəlirlərmi?\n- Mənim tələbələrimdən nazir olanı da var. Amma bir dəfə də olsun heç birinin qapısını döyməmişəm. Gələndə belə onlar mənim üçün yenə tələbədir. Hətta elə dəyişirlər ki, heç onları tanımıram. Bir dəfə bir qoca kişi maşını saxladı ki, Şəfiq müəllim, gəlin əyləşin. Təəccübləndim ki, sən məni hardan tanıyırsan? Dedi ki, siz mənə dərs demisiniz. Vaxtilə belə bir qanun çıxmışdı ki, mədənlərdə diplomsuz işçilərin hamısı təhsil almalıdır. Axşam fakültələri yaradıldı, mən də onlara dərs demişəm.\n- 64 illik fəaliyyət. Çətin deyil, yorulmursunuz?\n- Çətinliyinə çətindir. Amma məndə belə bir hiss əmələ gəlib ki, sanki bu akademiya mənə atamın yadigarıdır. Bir adam bu ali təhsil ocağında pis iş görəndə mən onunla yaxşı rəftar etmirəm.\nQarşıdan 20 Yanvar faciəsinin 25-ci ildönümü gəlir. Bu faciəli günü necə xatırladığını soruşuram. Sanki baxışları dəyişir:\n- Xatırlamaq nədir. O qədər insanı öldürdülər. Bacımın yoldaşı hadisələrin canlı şahidi olub. Həmin gün baş verənləri görəndə o kişi necə ağlayırdı.\nŞəfiq müəllimi suallarımla çox yormaq istəmirəm. Sonda nə demək istədiyini soruşuram.\n- Gördüyüm əziyyətlər yenidən gəlib məni tapmasın. Ancaq öz səhhətimə baxım. İki dəfə əməliyyat olunmuşam. Təsəvvür edin, 89 yaş və iki dəfə əməliyyat. İndi də tək yaşayıram. Yoldaşım rəhmətə gedib. O da mənim tələbəm olub.\n- Maraqlı faktdır. Ona neçənci illərdə dərs demisiniz?\n- 1954-cü ildə dərs demişəm. 1956-cı ildə ailə həyatı qurmuşuq. Onların qrupunda 5 qız var idi. Bu yaxınlarda onların qrupundakı qızlar həyat yoldaşları ilə birlikdə ziyarətimə gəlmişdilər.\nBizə də 100 illiyinizdə gəlib sizinlə yenidən söhbət etmək qismət olar, deyirəm.\n- Onu Allah bilir, qızım. Qismət olsa gələrsiniz.\nBəli, qismət, Şəfiq müəllim,- deyib, onunla sağollaşırıq.


Bakıda fəhlələr aksiya keçirdi - VİDEO » www.PressDent.Info\n11-11-2015, 17:34 35937 dəfə baxılıb\nOnların şikayəti isə vaxtilə Binəqədi rayonundakı binaların fasad hissəsində apardıqları təmir-tikinti işlərinin haqqını uzun müddət ala bilməmələri haqdadır.\nBu müddət isə aylarla davam edib. Nə az, nə çox düz 6 ay. Deyirlər ki, Binəqədi rayonu ərazisində bütün binaların fasadlarını dəyişib, yenisi ilə əvəz ediblər. Bu işin qarşılığında da hər bir kəs müxtəlif məbləğdə maaş alırdı. Ancaq may ayından bu günə kimi heç kəs maaşını ala bilmir.\nŞikayətçi Cəfər Şərbətov deyir ki, 12 işçinin gördüyü işin müqabilində 5 min manata yaxın alacağı var.\n“Xeyli müddətdir ki, maaş ala bilmirik. Hər dəfə zəng edəndə də - maaşlar bu həftəni ikinci günü veriləcək. İkinci gün olanda isə deyirlər ki, bu həftənin üçüncü günü veriləcək. Mən özüm xəstəyə baxıram. Əgər əziyyət çəkirəmsə, maaş da almalıyam”, - deyə şikayətçi Elçin Mahmudov bildirib.\nUstlarla söhbəti zamanı, podratçı şirkətinin sahibi Qaraş Əliyev bildirdi ki, sifarişçi Binqədi Rayon İcra Hakimiyyəti deyil. Sadəcə usta və fəhlələrə ayrılan pul ondadır. Soruşanda ki, bəs sifarişçi kimdir, maaşlar nə vaxt qaytarılacaq.\n“Sifarişçi Binəqədi Rayon Mənzil Kommunal Təsərrüfatı Birliyidir. Birlikdən müəyyən məbləğdə pul alanıb, amma pulun bir qismi isə qalır”, – deyə Qaraş Əliyev vurğulayıb.\nİşçilər 5 aydır maaş ala bilmir (VİDEO)\nEtibar Pirverdiyev işçilərinə niyə maaş verə bilmir?\nPrezident tapşırıq verdi, məmmurlar əməl etmədi - FOTO\nSuraxanı rayon Məhkəmə icra nümayəndəsi və qaz idarəsinin rəisindən unikal ...\nTəmiz Binəqədi rayon Sulutəpə qəsəbəsinin tərs üzü\nKənd Binəqədi Bələdiyyəsi və Binəqədi rayon İcra Hakimiyyətindən şikayət


Oxunub: 8872 | Dərc olunub: 11 Noyabr, 2017\nİddialara görə zəncəfil və arı məhsulları xərçəng xəstəliyinin qarşısını xeyli dərəcədə alır\nDünyanın bəlasına çevrilən xərçəng xəstəliyi son illərdə ölkəmizdə də sürətlə geniş yayılmaqdadır. Bu xəstəlik nəinki geniş yayılmağa, artıq gəncləşməyə başlayıb. Ötən il Dövlət Statistikasının yaydığı məlumatdan belə məlum olur ki, ölkəmizdə artıq 13 yaşadək uşaqlar arasında da ilk dəfə bədxassəli şişlərlə xəstələnmə diaqnozu qoyulması halları artıb. Əgər bundan əvvəl gənclərin arasında xərçəngin dinamikasında artım narahatlıq doğururdusa, uşaqlarda da artıq bu xəstəliyin aşkarlanması həyəcan siqnalı verməkdədir. Ekspertlər qeyd edirlər ki, xərçəng xəstəliyinin artması və "cavanlaşması” əsasən bölgələrdə daha çox rast gəlinir. Xəstəlik əsasən uşaqlarda tənəffüs yollarında, qadınlarda mədədə və süd vəzilərində, kişilərdə isə mədə və ağciyərlərdə aşkar edilir.\nTanınmış həkim, təbii üsullarla müalicəyə üstünlük verən Seyfəddin Əsəd mövzu ilə bağlı bundan əvvəl "Yeni Müsavat”a açıqlamasında bildirmişdi:\n"Arıçılıqla məşğul olan insanlarda xərçəng xəstəliyinə rast gəlinmir. Çünki onların həmişə fiziki işləri var, həm də immunitetləri yüksək olur. Arı zəhəri və arı məhsulları immuniteti gücləndirir. Dünyanın ən uzunömürlü adamları da arıçılarıdır. Arı südü radiasiyanın qarşısını ala bilir. Çində hər il 2 min ton arı südü istehsal olunur ki, onun 500 tonu Yaponiyaya, 500 tonu Almaniyaya ixrac olunur, yerdə qalan 1000 tonunu isə çinlilər özləri istifadə edir”.\nHəkim Vaqif Qarayev mövzu ilə bağlı "Yeni Müsavat”a danışıb:\n"Bəzən deyirlər ki, hansısa qida, meyvə xəstəliyə çarə ola bilir. Buna inanmayın. Çünki insanda artıq xərçəng hüceyrəsi yaranıbsa uzağı onun çoxalmasının qarşısını almaq, həyatını uzatmaq olar. Niyə yəhudilər xərçəngə çox da tutulmurlar? Çünki onlar vaxtlı-vaxtında, narazılıqları olan kimi həkimə müraciət edirlər. Əgər proses başlayıbsa, onun qarşısını almaq olar. Fərqi yoxdur, böyüklər və kiçiklər profilaktik müayinələrdən keçməlidirlər. Amma ölkəmizdə müayinənin arxasında sığorta olmadığından bəzən maddi imkansızlıqdan insanlar müayinədən qaçırlar. Yəni vaxtında müayinələrə gedilərsə, xərçəngi də vaxtında aşkar etmək mümkün olar. Xərçəng müalicə olunur, amma vaxtında aşkar olunanda. Əks halda xərçəng hüceyrələri bütün bədənə daraşır və müalicəsi mümkünsüz olur.\n30 il bundan əvvəl heç təsəvvür edə bilməzdik ki, uşaq onkoloji şöbə açılsın. İnsan olaraq bu insana mənəvi, psixoloji olaraq pis təsir edir. İndi təsəvvür edin ki, bu gün xərçəng xəstəliyi uşaqlar arasında da necə geniş yayılıbsa, Bakıda da artıq uşaq onkoloji şöbəsi yaradılıb. Doğrudur, bu məsələdə genetik faktor əsasdır. Və genetikada bu xəstəlik varsa mütəmadi olaraq müayinə olunmaq lazımdır".


Zərdüşt Əlizadə yenə də QATIQLADI.. » Azerinfo.Tv\n5-08-2021, 19:31 114 dəfə baxılıb\n"Kim deyir ki, Azərbaycanda şovinizm yoxdur? Türksən gözüm aydın, ol da türk. Gəl otur başımda. Bizdə də elələri var. Yəni, cəmiyyətin ən az tərbiyəli, ən az savadlı hissəsi özünü millətçilik hesabına məğrur, qüdrətli hesab edir”.\n"Şovinizmin ən parlaq nümunəsi Elçibəy idi də, türkük, türkük. Türk olub neyləmisən? Elədiyin göz qabağındadır”.\nZərdüşt Əlizadə saytın "amma heç gerçək tarixi, dövlətçilik ənənələri olmayan ermənilər də şovinistdirlər” müdaxiləsinə isə belə cavab verdi:\n"Onlar xəstə millətdir. Şovinizm onlarda milli xəstəliyə çevrilib, başlarına hava gəlib”.\n"Şovinizm ziyanlı bir şeydir. Milli qürur, dövlət millətçiliyi müsbət şeydir. Bu imkan verir ki, dövlət öz hüquqlarını, mənafeyini qorusun. Amma hər şeyin əndazəsi var da. Millətçilik əndazəsini keçəndə olur şovinizm. Milli qürur – bəli, mən fəxr edirəm ki, mənim millətimdə tarixən və indinin özündə də yaxşı, nəcib, müsbət insanlar olub. Onların əməlləri ilə fəxr eləməyə dəyər.\n"Azərbaycanın layiqli övladları, əsgər və zabitləri ilə fəxr edirəm"


Fənn olimpiadalarının birinci-rayon mərhələsi kecirildi\nFevralın 4-də ölkəmizin hər yerində olduğu kimi Siyəzən rayonunda da Respublika fənn olimpiadalarının birinci–rayon mərhələsi keçirildi. Rayon mərhələsi şəhər Ş.İsmayılov adına 3 saylıi tam orta məktəbdə saat 10:00-dan 13:00-dək davam etdi.\nSiyəzən rayonu üzrə fənn olimpiadasında ümumilikdə i 192 nəfər şagird iştirak etdi. Təlimata uyğun olaraq şagirdlərə sualları cavablandırmaq üçün texniki fənlər üzrə 180 dəqiqə, humanitar fənlər üzrə isə 90 dəqiqə vaxt verilib.\nOlimpiadaların təşkil edilməsində məqsəd istedadlı uşaqların aşkar edilməsi, şagirdlərdə fənlərə olan marağın artırılması, onların bilik və bacarıqlarını nümayiş etdirmələrinə yardım etməkdir. Olimpiada uğurla başa çatdi.\nTəhsil müəssisələrində təlim-tərbiyə prosesinin dayandırılması barədə əmrDirektorların işə qəbulu üzrə müsahibələr davam edirGənc müəllimlər üçün Yaponiyada təqaüd proqramı20 Yanvara həsr olunmuş xüsusi dərslərMingəçevir və Salyanda məktəbdaxili qiymətləndirmə qaydaları ilə bağlı görüş Bütün xəbərlər


Game Bir qoca ilə Balıqçılıq Online. Pulsuz Play\nGame Bir qoca ilə Balıqçılıq\nOyun oyna Bir qoca ilə Balıqçılıq Online:\nOyun Təsviri Bir qoca ilə Balıqçılıq\nBu hovuz balıq tutmaq il sərf etmişdir, çünki bu qoca, bu balıq ovu haqqında çox bilir. O, konkret məqsəd üçün bura gəldim. balıq bir çox tutmaq. Siz oyun bundan sonra da davam şərtləri səviyyədə yerinə yetirmək üçün olacaq. Bu anbarında bol olan müxtəlif məhsulları şort və köhnə ayaqqabı formasında deyil, bir balıq tutmaq üçün tez və dəqiq çalışın. . Oyun oyna Bir qoca ilə Balıqçılıq online.\nOyun Bir qoca ilə Balıqçılıq Texniki xüsusiyyətləri\nGame Bir qoca ilə Balıqçılıq əlavə edildi: 19.09.2013\nOyun ifa olunur: 475 dəfə\nOyun Bir qoca ilə Balıqçılıq kimi oyunlar\nOyun Bir qoca ilə Balıqçılıq Download\nWeb sitenizde oyun Bir qoca ilə Balıqçılıq yayımla:\nWeb sitenizde oyun Bir qoca ilə Balıqçılıq daxil etmək üçün sitenizin html kodu kodu və yapışdırıb surəti. Siz oyun Bir qoca ilə Balıqçılıq , surəti istəyirəm və bir dost və ya bütün dostlara bağlantısını göndər varsa da, dünya ilə oyun deyin!\nOyun Bir qoca ilə Balıqçılıq ilə də oyun oynadığı:


Holland Feribotlar | Amsterdam Ferry | Rotterdam Ferry | Holland Ferry Hook\nHolland Feribotlar | Amsterdam Ferry | Rotterdam Ferry | Holland Ferrys Hook\nHolland Feribotlar - və Amsterdam, Stenaline, DFDS Seaways və P & O Feribotlar ilə Hollandiya və Rotterdam (Europoort) və Hook Holland Ferry yelkənli üçün Ferry bilet rezervasyonları, bərə çizelgeleri və sərnişin məlumat.\nHolland bərə bilet sifariş asan olmayıb, real vaxt bütün Holland Ferry qiymətləri müqayisə və ani təsdiqi ilə online və Amsterdam, Hollandiya və Stenaline, DFDS Seaways və P & O Feribotlar ilə Rotterdam (Europoort) və Hook ucuz mövcud Holland Ferry bilet sifariş . Bərə ilə Hollandiyaya Səyahət var və yenidən almaq üçün, tez asan və stress pulsuz yoludur. və Amsterdam, Hollandiya və online Stenaline, DFDS Seaways və P & O Feribotlar ilə Rotterdam (Europoort) və Hook Sizin ucuz Holland Ferry bilet Kitab və daha çox seçim və rahatlıq vardır.\nvə Amsterdam, bərə port və istiqamətlərə haqqında faydalı turist məlumat ətraflı marşrutu və məlumat, o cümlədən Stenaline, DFDS Seaways və P & O Feribotlar ilə Hollandiya və Rotterdam (Europoort) və Hook bütün Yelkenli üçün son Holland bərə informasiya və çizelgeleri ilə şəhər xəritələr sizin Holland Ferry bərə səfər sahəsi kömək edəcək.\nAmsterdam, Stenaline, DFDS Seaways və P & O Feribotlar ilə Hollandiya və Rotterdam (Europoort) və Hook səyahət Əgər Holland bərə ilə keçən bir gəmi sifariş və yenilənmiş rahat və xoşbəxt hedef gəlmək.\nHolland Ferry və Amsterdam, Stenaline, DFDS Seaways və P & O Feribotlar bərə port Hollandiya və Rotterdam (Europoort) və Hook fantastik tarifləri təklif edir.\nBilet qiymətləri və şərtlər Book Holland bərə bilet və Amsterdam, ucuz mövcud bərə bilet qiymət zövq əvvəlcədən Hollandiya və Stenaline, DFDS Seaways və online P & O Feribotlar ilə Rotterdam (Europoort) və Hook.\nP & həm də O və DFDS Seaways Holland üçün Newcastle mini kruiz bayram fasilələri seçilməsi və Kayserispor təklif edirik. Bu mini fasilələri çox populyar olan bir rahat və rahat bir şəkildə Holland ən yaxşı təcrübə üçün iqtisadi yol təqdim edir. Gördüyünüz qiyməti payment qiymət. Belə əlavə yanacaq surcharges və ya sifariş haqqı kimi heç bir gizli Əlavələr və ya sürprizlər var və biz bir Visa Electron kartı ilə ödənilməsi üçün əlavə bir şey doldura bilmirəm. yaşayış və nəqliyyat vasitələrinin növü, təyyarə Biz seçdiyiniz Holland Ferry marşrutu üçün siz sitat qiyməti bütün payment edir ki, bir söz var. Bir Holland bərə bilet qiymət almaq və bərə bilet sifariş etmək təhlükəsiz online sol real vaxt gəmi sifariş formu istifadə edin. Holland haqqında daha çox\nHolland onun üstün incəsənət səhnə və səs-küylü gecə üçün dünyanın tanınır. sizin növbəti tətilə Hollandiya araşdırmaq üçün seçmək lazımdır, siz həmişə xatırlamaq lazımdır bir bayram ilə təltif olacaq.\nStena Line Harwich Hollandiya Hook üçün bərə marşrut dünyanın ən böyük Superferries Stena Britannica və Stena Hollandica dünyada və ev ən müasir. Hollandiya Harwich birbaşa üzmək və ya dutchflyer dəmir və sail xidmətindən istifadə Amsterdam London səyahət.\nHollandiya Hook üçün Harwich Beynəlxalq limanından Stena Line bərə İngiltərənin cənubdan Holland ən birbaşa yoldur. Holland, Stena Hollandica və Stena Britannica birbaşa üzən yeni Superferries bir təyyarə lüks səyahət. Siz gün və gecə Yelkenli arasında seçə bilərsiniz ki, Holland cədvəli Hook üçün Harwich iki keçidi var. Holland Fares bir dutchflyer dəmir yolu və sail bilet və Holland dəmir yolu stansiyası üçün bir avtomobil və sürücü və ya yalnız £ 59 vahid üçün £ 39 vahid başlayır. Holland Adventures adətən onun əsas şəhərlərindən biri başlayır: Amsterdam, Hollandiyanın paytaxtı və şəhərin təklif muzey və quirky mağazalar sıra, eləcə də Avropanın ən dövrü dostu şəhərlərindən biri kimi öz statusunu qiymətləndirirəm olacaq.\nRotterdam Hollandiyanın ən gözəl şəhərlərindən biridir. Mədəniyyət keçmiş Avropa Capital, onun çarpıcı memarlıq və canlı canlı caz kafe Bu Holland mədəni Browser ilə popüler etmək.\nEynilə, tədqiq etmək üçün seçin The Hague və bir çarpıcı şəhər mərkəzi və Hollandiyanın ən məşhur heykəltəraşlıq bəzi, Hollandiya tost bir enerjili beynəlxalq atmosferi olan bir şəhər tapa bilərsiniz.\nHollandiyanın digər şəhərlər də tədqiq etmək çox təklif edirik: EindhovenMəsələn, Hollandiyada moda, dizayn və texnologiya mərkəzlərindən biri kimi tanınan və onun futbol komandası, PSV Eindhoven məşhur deyil.\nMaastricht Hollandiyanın ən qədim şəhərlərindən biridir: burada siz qədim mağara tədqiq və Cənubi Limburg dinc kənd malikdirlər. Bu gözəl şəhər yerləri və səslər tədqiq etmək üçün bir fantastik yol, Maastrixt bir çay kruiz almaq.\ndost şəhər ziyarət Utrecht Holland, və bir unikal təcrübə ilə təltif olacaq. 112 metr yüksək Dom Tower araşdırılması və Dick Bruna Huis, Bruna nin "Miffy 'xarakteri həsr olunmuş yeni bir muzey malikdirlər.\ntarixi Dutch şəhər Delft də Hollandiyaya baxış ilə məşhur; Delft köhnə bazar kvadrat və Hollandiyada orijinal Holland mədəniyyət dad ənənəvi Dutch kafe araşdırmaq.\nAmsterdam tamamilə unikal atmosfer illik ziyarətçi çox cəlb xüsusi bir şəhərdir. yüngül narkotik və fahişəlik Onun tolerantlıq bütün dünyada turistlər arasında məşhur təyinat etdi. Hökumətin siyasəti yəqin ki, "siz nəzarət və tənzimləmək edə bilərsiniz, belə ki, icazə ver" dir.\nhakimiyyəti Red Light District indi adlanır nə sahəsində qanun tətbiq etmək qeyri-mümkün idi ki, həyata üçün kifayət qədər ağıllı idi. Belə ki, bu iş dözümlü qeyri-rəsmi siyasəti qəbul edilib. Kimi uzun onlar iş edə bilər daxili qadınlar işləmiş kimi, onlar pərdələr arasında kiçik bir açılış vasitəsilə onların iştirakı xəbərdar potensial müştərilər etdi. il pərdələr keçdikcə daha çox açdı. otaqlar daxili işıqlar qadınlar onların ən yaxşı baxmaq, çünki qırmızı - və tarixən qırmızı işıq həmişə hərəkət olduğu potensial müştərilərə göstərmək üçün istifadə edilmişdir, çünki. il 2000 fahişəlik leqallaşdırılıb. Bu qanunun əsas məqsədi məcburi fahişəlik və qadınların istismarı qarşısını almaq üçün. böyüklər Amsterdam yaşamağa istəyən sizin, əlbəttə ki, ziyarət edin. qırmızı işıq xüsusi bir atmosfer yaratmaq zaman ziyarət etmək üçün ən yaxşı vaxt, sonra qaranlıq. girls gedən-gələn diqqətini cəlb etməyə çalışır, xülya paltarları geymiş qırmızı şüşə qapılar arxasında durmaq. onlar kimi bir qız görəndə, onlar o açır, onun qapısını döymək və onlar qısa qiyməti və digər məhsulları haqqında danışıqlar. onlar razı, insan daxil olur, və qapı və pərdə yaxın.\nAmsterdam Red Light District bir neçə kanalları ilə SOUTH CHURCH Oude Kerk və keçərək bir neçə blokları əhatə edən, Amsterdam ən qədim hissəsi qəlbində yerləşir. qırmızı işıq rayon bir pəncərə və ya şüşə qapı arxasında öz xidmətlərini təklif qadın fahişə icarəyə götürdüyü bir az az üç yüz kiçik birotaqlı kabin olan küçələri şəbəkəsidir. sahəsi də Sex mağazalar, sex teatrlar, peep göstərir, bir sıra, bir cinsi muzey, bir sirr muzey və sirr satmaq qəhvə mağazalar bir sıra var.\nBelə ki, tədqiq etmək niyyətindədir istəyirik Hollandiya nə hissəsi Hollandiyaya bərə vasitəsilə səyahət və böyük bir bayram üçün təmin edirik - var və geri eləcə də böyük bir səfər!\nHolland tez-tez istinad və əvəz rəsmən Holland yalnız Hollandiya bütün səltənət təxminən haqqında 15% -ni təşkil edir, baxmayaraq ki, Hollandiya adlanır. İlk Orange William başçılıq etdiyi Dutch üsyan sonra 1572 müstəqil respublika olmuşdur. Bu, "Holland kralı" kimi King William I təyin olunduqda 1805 bir ölkə oldu.\nII Dünya müharibəsi və Nazi işğal yaxın xarabalıqları və viran ölkəni tərk, lakin o, özünü bərpa edə bildi. Holland Benilüks (Belçika, Niderland, Lüksemburq), monarxiya iqtisadi ittifaqının üzvü oldu və Avropa Birliyi xəbərçisi olaraq qəbul edilir.\nBu gün Holland konstitusiya hökmdarı altında parlament demokratiya malikdir və NATO və Avropa Birliyinin qurucu üzvüdür.\nRijn, Vaal və Meuse Bu aşağı yalançı ölkə su üç böyük orqanları tərəfindən bölünür. ərazi ümumiyyətlə düz və torpaq hissələri və ya dəniz səviyyəsindən aşağıda yalnız var. İqlim isti yayı və soyuq qışı mülayim, lakin yağış bütün il boyu yayılıb. Planlı Ferry Xidmətlər Stenaline, DFDS Seaways və P & O tərəfindən idarə Amsterdam, Hollandiya və Rotterdam (Europoort) və Hook üçün Feribotlar İngiltərə birbaşa Holland keçid.\nFerryTO də London Amsterdam, həm də güzəştli qatar və bərə bilet daxildir qiymət olan Amsterdam Londondan Rail və Sail seçim təklif edirik. Daha çox məlumat üçün buraya basın Bura basın. Bura basın Holland bir bərə bilet kitab\nRail və Sail FerryTO də Rail və Sail təklif London London Amsterdam, həm də güzəştli qatar və bərə bilet daxildir qiymət olan Amsterdam, seçimi. Daha çox məlumat üçün buraya basın Bura basın. Best Holland Ferry Bilet Qiymət Zəmanət\nBest Qiymət Zəmanət - Biz həmişə bizim ən aşağı mövcud Holland Ferry bilet qiymət təklif və əlavə yanacaq surcharges və ya sifariş haqqı və biz də biz Visa Electron kartı ilə ödənilməsi üçün əlavə bir şey doldura bilmirəm kimi heç bir gizli Əlavələr və ya sürprizlər var. yaşayış və nəqliyyat vasitələrinin növü, təyyarə Stenaline, DFDS Seaways və P & O Feribotlar ilə Hollandiya və Rotterdam (Europoort) biz ya Amsterdam seçdiyiniz Holland Ferry üçün sitat qiyməti Hook siz bütün payment edir ki, bir söz var!\nOlsa, biz ki, qiymət döymək və ya geri tələb seçimi təklif əlimizdən gələni edəcəyik ki, söz hər hansı digər tur operator broşura ucuz bütün daxil Holland Ferry bilet tapa bilərsiniz. Holland Ferry bilet edin buraya basın Bura basın. Müştəri Xidmətləri, Telesales & Bizimlə Əlaqə ferryto.com At siz, canlı Holland Ferry bilet qiymətləri əldə Amsterdam, bizim ən aşağı mövcud bilet qiyməti Hollandiya və Stenaline, DFDS Seaways və P & O Feribotlar ilə Rotterdam (Europoort) və Hook, mövcudluğu və kitab Holland Ferry avtomobil və sərnişin bərə bilet kontrol edə bilərlər. Ferryto.com Böyük Britaniya, Fransa, İspaniya, İrlandiya, Hollandiya, Şərqi Avropa, boyu 80 bərə marşrutları üzərində 1,200 üzərində Holland Ferry o cümlədən əsas Avropa bərə operatorları artıq sifariş etmək imkanı təmin edən dünyanın ən böyük online bərə bilet paylayıcı şəbəkəsinin hissəsidir Aralıq, Aralıq dənizi, Baltik və Şimal Afrika. Daha ətraflı məlumat üçün, cavab tez-tez suallara və ya birbaşa bizə edin əlaqə Bura basın. Bizim haqqımızda


Bağçalar açılır - valideynlər nələrə diqqət etməlidirlər? - Press.az\nBağçalar açılır - valideynlər nələrə diqqət etməlidirlər?\nNazirlər Kabineti yanında Operativ Qərargahın qərarına əsasən, sentyabrın 15-dən dövlət və özəl uşaq bağçalarının fəaliyyətinə icazə verilib. Bakı Şəhər İcra Hakimiyyətindən (BŞİH) bildirilib ki, uşaq bağçalarının fəaliyyəti ancaq mövcud vəziyyət nəzərə alınmaqla, müvafiq sanitar-gigiyenik normalara əməl edilməklə mümkündür. Bununla əlaqədar BŞİH-nin Məktəbəqədər Təhsil Müəssisələri və Uşaq Evləri İdarəsi tərəfindən müvafiq hazırlıq tədbirləri həyata keçirilir. İdarənin tabeçiliyində olan bütün bağçalarda dezinfeksiya işləri aparılıb. Bağçaların tərbiyəçiləri və texniki işçiləri bağçalarda geniş təmizlik, tibbi-profilaktik işlər görürlər. İşçi personal hazırki şəraitdə işləmək qaydaları ilə bağlı təlimatlandırılıb.\nBəs valideynlər uşaqları bağçaya göndərərkən nələrə diqqət etməlidirlər?\nK.Fərəcova adına Elmi Tədqiqat Pediatriya İnstitutunun direktoru, Azərbaycanın baş pediatrı Nəsib Quliyev “Report”a açıqlamasında bildirib ki, bağçalarda uşaqların say məsələsi tənzimlənməlidir.\nO deyib ki, Nazirlər Kabineti yanında Operativ Qərargahın qoyduğu qaydalara əməl edilməlidir: "Körpələr arasında sosial məsafənin qorunması, əllərinin tez-tez dezinfeksiyaedici məhlularla yuyulması vacibdir. Uşaqları toplu vəziyyətdə bir yerə yığmaq böyük risk təşkil edir. Otaqların dezinfeksiya edilməsi, havasının tez-tez dəyişdirilməsi və uşaqların qidalanmasının qaydalar çərçivəsində olması vacibdir. Bunlara ərazi üzrə Gigiyena və Epidemiologiya mərkəzləri və bağça həkimləri nəzarət etməlidir. Uşaqlara başa salmaq lazımdır ki, bir-birlərinə əl ilə təmas etmək, yaxın məsafədə dayanmaq olmaz. Əlbəttə ki, uşaq bağçalarında yoluxma riskləri var. Buna baxmayaraq qaydalara riayət olunsa, tam sıfırlanmasa da yoluxmanı minumuma endirmək olar”.\nPediatr uşaqların səhər yeməyini evdə yemələrini tövsiyyə edir: “Bəzi valideynlər var ki, uşağı ac-susuz məktəbə-bağçaya göndərir. Uşaqlar səhər yeməklərini evdə yesələ, yemək zamanı olan təmaslar azalar. Məktəbəqədər yaş dövrü uşaqların gigiyena tələblərinə ən pis əməl etdiyi dönəm sayılır. Ona görə də müəllimlər və valideynlər maksimum çalışmalıdır ki, qaydalara əməl etməklə uşaqların yoluxmasının, zərər görməsinin qarşısını alsınlar”.\nTəhsil eksperti Elçin Süleymanov isə “Report”a bildirib ki, uşaqlara açıq havada məşğələlərin keçirilməsi məqsədəuyğundur: "Əgər uşaqda qızdırma və ya koronavirusun başqa simptomları olarsa, valideyn həmin gün övladını bağçaya göndərməməlidir. Çünki xəstəlik kiçik yaşlı uşaqlarda daha sürətli yayılır. Bağçalarda uşaqlar qidalanır, əylənir və yatırlar. Bu səbəbdən sosial məsafəni qorumaq çətin olur. Amma yenə də qrup rəhbərləri çalışmalıdır ki, qaydalara əməl etsinlər.\nTəbii ki, səhər körpələrin hamısının temperaturu ölçülməlidir. Uşaqlar qrup işlərində tək-tək, aralı oturmalıdırlar. Tez-tez dezinfeksiyaedici vasitələrdən istifadə etməlidirlər. Bəzən valideynlər düşünür ki, həmin vasitələr, spirt uşaqlara ziyanlıdır. Amma son araşdırmalara görə bunun çox ciddi ziyanı yoxdur. Həmçinin valideynlər fikirləşirlər ki, uşaqlar koronavirusu simptomsuz keçirirlər və fəsadı olmur. Lakin virus uşaqlardan da valideynlərə keçə bilər.\nBağça müəllimi özünü narahat hiss edən, simptomları olan uşağı qrupdan ayırmalı və evə göndərməlidir. Bağça müəllimləri məsuliyyət daşıyırlar. Müəllimlər mütləq maksadan istifadə etməlidir. Uşaqların isə maskadan istifadə etməsi çox çətindir. Bu səbəbdən sosial məsafəyə diqqət etmək və tez-tez dezinfeksiyaedici məhsullardan istifadə etmək lazımdır. Hazırda havalar istidir. Qrup rəhbərləri uşaqlara açıq havada məşğələlər keçə bilərlər”.